KOMISIJAS ĪSTENOŠANAS LĒMUMS

(2013. gada 26. marts),

ar ko pieņem labāko pieejamo tehnisko paņēmienu (LPTP) secinājumus cementa, kaļķu un magnija oksīda ražošanas nozarē saskaņā ar Eiropas Parlamenta un Padomes Direktīvu 2010/75/ES par rūpnieciskajām emisijām

(izziņots ar dokumenta numuru C(2013) 1728)

(Dokuments attiecas uz EEZ)

(2013/163/ES)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes 2010. gada 24. novembra Direktīvu 2010/75/ES par rūpnieciskajām emisijām (piesārņojuma integrēta novēršana un kontrole) (1) un jo īpaši tās 13. panta 5. punktu,

tā kā:

Direktīvas 2010/75/ES 13. panta 1. punktā paredzēts, ka Komisija organizē informācijas apmaiņu par rūpnieciskajām emisijām starp to un dalībvalstīm, attiecīgajām nozarēm un nevalstiskajām organizācijām, kas veicina vides aizsardzību, lai veicinātu labāko pieejamo tehnisko paņēmienu (LPTP) atsauces dokumentu sagatavošanu, kā tas definēts minētās direktīvas 3. panta 11. punktā.

Saskaņā ar Direktīvas 2010/75/ES 13. panta 2. punktu informācijas apmaiņai ir jābūt saistītai ar iekārtu darbību un tehniskajiem paņēmieniem attiecībā uz emisijām, kas attiecīgā gadījumā izteikta kā īstermiņa vai ilgtermiņa vidējais rādītājs, un saistītajiem atsauces nosacījumiem, izejvielu patēriņu un veidu, ūdens patēriņu, enerģijas izmantošanu un atkritumu radīšanu, un izmantotajiem tehniskajiem paņēmieniem, saistīto monitoringu, iedarbību starp vidēm, ekonomisko un tehnisko pamatotību un to attīstību, un labākajiem pieejamajiem tehniskajiem paņēmieniem un jauniem tehniskiem paņēmieniem, kas apzināti, ņemot vērā minētās direktīvas 13. panta 2. punkta a) un b) apakšpunktā minētos jautājumus.

“LPTP secinājumi”, kā definēts Direktīvas 2010/75/ES 3. panta 12. punktā, ir LPTP atsauces dokumentu pamatelements un tajos ir izklāstīti secinājumi par labākajiem pieejamiem tehniskajiem paņēmieniem, to apraksts, informācija to piemērotības izvērtēšanai, ar labākajiem tehniskajiem paņēmieniem saistītie emisiju līmeņi, saistīta uzraudzība, saistīti patēriņa līmeņi un, vajadzības gadījumā, atbilstīgi teritorijas sanācijas pasākumi.

Direktīvas 2010/75/ES 15. panta 4. punktā ir paredzētas atkāpes no 15. panta 3. punktā noteiktās prasības tikai tad, ja ģeogrāfiskās atrašanās vietas, vietējo vides apstākļu vai attiecīgo iekārtu tehniskā raksturojuma dēļ ar emisiju līmeņu, kas saistīti ar LPTP, sasniegšanu saistītās izmaksas neproporcionāli pārsniedz labvēlīgo ietekmi uz vidi.

Direktīvas 2010/75/ES 16. panta 1. punktā paredzēts, ka monitoringa prasībām atļaujā, kas minēta minētās direktīvas 14. panta 1. punkta c) apakšpunktā, ir jāpamatojas uz secinājumiem par monitoringu, kā aprakstīts LPTP secinājumos.

Ar Komisijas 2011. gada 16. maija Lēmumu, ar ko izveido forumu informācijas apmaiņai saskaņā ar 13. pantu Direktīvā 2010/75/ES par rūpnieciskajām emisijām (2) , ir izveidots forums, kas sastāv no dalībvalstu, attiecīgo nozaru un nevalstisko organizāciju, kas veicina vides aizsardzību, pārstāvjiem.

Saskaņā ar Direktīvas 2010/75/ES 13. panta 4. punktu 2012. gada 13. septembrī Komisija saņēma minētā foruma atzinumu (3) par LPTP atsauces dokumenta ierosināto saturu attiecībā uz cementa, kaļķu un magnija oksīda ražošanu un darīja to publiski pieejamu.

IR PIEŅĒMUSI ŠĀDU LĒMUMU.

1. pants

LPTP secinājumi par cementa, kaļķu un magnija oksīda ražošanu ir izklāstīti šā lēmuma pielikumā.

2. pants

Šis lēmums ir adresēts dalībvalstīm.

(1) OV L 334, 17.12.2010., 17. lpp.

(2) OV C 146, 17.05.2011., 3. lpp.

(3) http://circa.europa.eu/Public/irc/env/ied/library?l=/ied_art_13_forum/opinions_article.

PIELIKUMS

LPTP SECINĀJUMI PAR CEMENTA, KAĻĶU UN MAGNIJA OKSĪDA RAŽOŠANU

PIEMĒROŠANAS JOMA

PIEZĪME PAR INFORMĀCIJAS APMAIŅU

DEFINĪCIJAS

VISPĀRĪGI APSVĒRUMI

LPTP SECINĀJUMI

1.1 Vispārīgi LPTP secinājumi

1.1.1 Vides apsaimniekošanas sistēmas (VAS)

1.1.2 Troksnis

1.2 LPTP secinājumi par cementa rūpniecību

1.2.1 Vispārīgi primārie tehniskie paņēmieni

1.2.2 Monitorings

1.2.3 Enerģijas patēriņš un procesa izvēle

1.2.4 Atkritumu izmantošana

1.2.5 Putekļu emisijas

1.2.6 Gāzveida savienojumi

1.2.7 PCDD/F emisijas

1.2.8 Metālu emisijas

1.2.9 Procesa zudumi/atkritumi

1.3 LPTP secinājumi par kaļķu rūpniecību

1.3.1 Vispārīgi primārie tehniskie paņēmieni

1.3.2 Monitorings

1.3.3 Enerģijas patēriņš

1.3.4 Kaļķu patēriņš

1.3.5 Kurināmā izvēle

1.3.6 Putekļu emisijas

1.3.7 Gāzveida savienojumi

1.3.8 PCDD/F emisijas

1.3.9 Metālu emisijas

1.3.10 Procesa zudumi/atkritumi

1.4 LPTP secinājumi par magnija oksīda rūpniecību

1.4.1 Monitorings

1.4.2 Enerģijas patēriņš

1.4.3 Putekļu emisijas

1.4.4 Gāzveida savienojumi

1.4.5 Procesa zudumi/atkritumi

1.4.6 Atkritumu izmantošana par kurināmo un/vai izejvielām

TEHNISKO PAŅĒMIENU APRAKSTS

1.5 Tehnisko paņēmienu apraksts cementa rūpniecībā

1.5.1 Putekļu emisijas

1.5.2 NO x emisijas

1.5.3 SO x emisijas

1.6 Tehnisko paņēmienu apraksts kaļķu rūpniecībā

1.6.1 Putekļu emisijas

1.6.2 NO x emisijas

1.6.3 SO x emisijas

1.7 Tehnisko paņēmienu apraksts magnēzija rūpniecībā (sausais paņēmiens)

1.7.1 Putekļu emisijas

1.7.2 SO x emisijas

PIEMĒROŠANAS JOMA

Šie LPTP secinājumi attiecas uz šādām Direktīvas 2010/75/ES I pielikuma 3.1. punktā minētajām rūpnieciskajām darbībām, proti:

"3.1. Cementa, kaļķa un magnija oksīda ražošana: a) cementa klinkera ražošana rotācijas krāsnīs ar ražošanas jaudu, kura lielāka par 500 tonnām dienā, vai citu veidu krāsnīs, kuru jauda ir lielāka par 50 tonnām dienā; b) kaļķa ražošana krāsnīs ar ražošanas jaudu, kura lielāka par 50 tonnām dienā; c) magnija oksīda ražošana krāsnīs ar ražošanas jaudu, kura lielāka par 50 tonnām dienā."

Attiecībā uz 3.1. punkta c) apakšpunktu šie LPTP secinājumi skar tikai magnija oksīda ražošanu pēc sausā paņēmiena, izmantojot dabīgo magnezītu (magnija karbonāts – MgCO3).

Konkrētāk, saistībā ar iepriekš minētajām darbībām, šie LPTP secinājumi aptver šādus elementus:

— cementa, kaļķu un magnija oksīda ražošana (sausais paņēmiens),

— izejvielas – glabāšana un sagatavošana,

— kurināmais – glabāšana un sagatavošana,

— atkritumu izmantošana par izejvielām un/vai kurināmo – kvalitātes prasības, kontrole un sagatavošana,

— produkti – glabāšana un sagatavošana,

— iepakošana un nosūtīšana.

Šie LPTP secinājumi neattiecas uz šādām darbībām:

— magnija oksīda ražošana ar slapjo paņēmienu, par izejvielu izmantojot magnija hlorīdu, kas iekļauta atsauces dokumentā "Labākie pieejamie tehniskie paņēmieni neorganiskajām pamatvielām – cietvielu un citu vielu ražošana” (NPV-C),

— dolomītkaļķu ražošana ar ļoti zemu oglekļa saturu (t. i, kalcija un magnija oksīdu maisījums, ko iegūst, gandrīz pilnībā dekarbonizējot dolomītu (CaCO3.MgCO3)). Atlikušā CO2 saturs produktā ir mazāks par 0,25 % un masas blīvums krietni mazāks par 3,05 g/cm3),

— šahtas krāsnis cementa klinkera ražošanai,

— darbības, kas nav tieši saistītas ar primāro darbību, piemēram, izejvielu ieguve.

Citi atsauces dokumenti, kuri attiecas uz šajos LPTP secinājumos aplūkotajām darbībām:

Atsauces dokumenti Darbība Emisijas no uzglabāšanas vietām (EFS) Izejvielu un produktu uzglabāšana un pārvietošana Vispārīgie monitoringa principi (MON) Emisiju monitorings Atkritumu apstrādes uzņēmumi (WT) Atkritumu apstrāde Energoefektivitāte (ENE) Vispārīga energoefektivitāte Ekonomikas un vides faktoru mijiedarbība (ECM) Tehnisko paņēmienu ekonomiskā ietekme un mijiedarbība ar vides faktoriem

Šajos LPTP secinājumos uzskaitītie un aprakstītie tehniskie paņēmieni nav ne obligāti, ne pilnīgi. Drīkst izmantot citus tehniskos paņēmienus, kas nodrošina vismaz līdzvērtīgu vides aizsardzības līmeni.

Gadījumos, kad šie LPTP secinājumi attiecas uz atkritumu līdzsadedzināšanas iekārtām, tas neskar Direktīvas 2010/75/ES IV nodaļas un VI pielikuma noteikumus.

Gadījumos, kad šie LPTP secinājumi attiecas uz energoefektivitāti, tas neskar jaunās Eiropas Parlamenta un Padomes Direktīvas 2012/27/ES (1) par energoefektivitāti noteikumus.

PIEZĪME PAR INFORMĀCIJAS APMAIŅU

Informācijas apmaiņa par LPTP attiecībā uz cementu, kaļķiem un magnija oksīdu beidzās 2008. gadā. Lai izdarītu šos LPTP secinājumus, tika izmantota tolaik pieejamā informācija, kas papildināta ar informāciju par emisijām no magnija oksīda ražošanas.

DEFINĪCIJAS

Minētajos LPTP secinājumos izmanto šādas definīcijas:

Izmantotais termins Definīcija Jauna iekārta Iekārta, kas uzstādīta montāžas vietā pēc šo LPTP secinājumu publicēšanas vai pēc pilnīgas iekārtas nomaiņas uz esošā pamata montāžas vietā pēc šo LPTP secinājumu publicēšanas. Esoša iekārta Iekārta, kas nav jauna iekārta. Ievērojama modernizācija Iekārtas/krāsns modernizācija, kas ietver būtiskas izmaiņas krāsns prasībās vai tehnoloģijā, vai krāsns nomaiņa. "Atkritumu izmantošana par kurināmo un/vai izejvielu" Termins aptver: — degošus atkritumus ar ievērojamu siltumspēju un — atkritumus, kam nav ievērojama siltumspēja, bet kas satur minerālu komponentus, kurus izmanto kā izejvielas, lai ražotu starpproduktu klinkeri, un — atkritumus, kam ir ievērojama siltumspēja un kas satur minerālu komponentus.

Konkrētu produktu definīcijas

Izmantotais termins Definīcija Baltais cements Cements ar šādu PRODCOM 2007 kodu: 26.51.12.10 – Baltais portlandcements Īpašais cements Īpašā cementa veidi ar šādu PRODCOM 2007 kodu: — 26.51.12.50 – Aluminātcements — 26.51.12.90 – Citi hidrauliskā cementa veidi Dolomītkaļķi vai kalcinēts dolomīts Kalcija un magnija oksīdu maisījums, ko iegūst, dekarbonizējot dolomītu (CaCO3.MgCO3), kur atlikušā CO2 saturs produktā ir lielāks par 0,25 % un komerciālā produkta masas blīvums ir krietni mazāks par 3,05 g/cm3. Brīvā MgO saturs parasti ir no 25 % līdz 40 %. Kausētie dolomītkaļķi Kalcija un magnija oksīdu maisījums, ko izmanto tikai ugunsizturīgo ķieģeļu un citu ugunsizturīgu produktu ražošanai ar minimālo masas blīvumu 3,05 g/cm3.

Dažu gaisa piesārņotāju definīcijas

Izmantotais termins Definīcija NOx, kas izteikts kā NO2 Slāpekļa oksīda (NO) un slāpekļa dioksīda (NO2) summa, kas izteikta kā NO2. SOx, kas izteikts kā SO2 Sēra dioksīda (SO2) un sēra trioksīda (SO3) summa, kas izteikta kā SO2. Ūdeņraža hlorīds, kas izteikts kā HCl Visi gāzveida hlorīdi, kas izteikti kā HCl. Ūdeņraža fluorīds, kas izteikts kā HF Visi gāzveida fluorīdi, kas izteikti kā HF.

Saīsinājumi

ASK Gredzenveida šahtas krāsns DBM Dedzinātais magnēzijs I-TEQ Starptautiskais toksiskuma ekvivalents (International Toxic Equivalent) LRK Garā rotācijas krāsns MFSK Šahtas krāsns ar jauktu padevi OK Citas krāsnis Kaļķa ražošanā tās ietver: — šahtas krāsnis ar ieliektu dubultkameru — daudzkameru šahtas krāsnis — šahtas krāsnis ar centrālo degli — šahtas krāsnis ar ārējo kameru — šahtas krāsnis ar kūļveida degli — šahtas krāsnis ar iekšējo arku — krāsnis ar kustīgu režģi — "kupolveidīgas" krāsnis — ātrās kalcinēšanas krāsnis — krāsnis ar rotējošu klonu OSK Cita šahtas krāsns (šahtas krāsnis, izņemot ASK un MFSK) PCDD Polihlordibenzo-p-dioksīns PCDF Polihlordibenzofurāns PFRK Paralēlas plūsmas reģeneratīvā krāsns PRK Rotācijas krāsns ar priekšsildītāju

VISPĀRĪGI APSVĒRUMI

Vidējošanas periodi un bāzes apstākļi gaisa emisijām

Emisiju līmeņi, kas saistīti ar labākajiem pieejamajiem tehniskajiem paņēmieniem (LPTP-SEL), kuri sniegti šajos LPTP secinājumos, attiecas uz standarta apstākļiem: sausa gāze temperatūrā 273 K, spiediens 1 013 hPa.

Vērtības, kas sniegtas koncentrācijās, piemēro šādos bāzes apstākļos.

Darbības Bāzes apstākļi Ar krāsnīm saistītas darbības Cementa rūpniecība Skābekļa tilpumkoncentrācija – 10 % Kaļķu rūpniecība (2) Skābekļa tilpumkoncentrācija – 11 % Magnija oksīda rūpniecība (sausais paņēmiens) (3) Skābekļa tilpumkoncentrācija – 10 % Ar krāsnīm nesaistītas darbības Visi procesi Attiecībā uz skābekli neveic nekādas korekcijas Dzēsto kaļķu ražošanas iekārtas Bruto emisijas (attiecībā uz skābekli un sauso gāzi neveic nekādas korekcijas)

Vidējošanas periodiem piemēro šādas definīcijas.

Diennakts vidējā vērtība Vidējā vērtība 24 stundu periodā, kuru nosaka, veicot nepārtrauktu emisiju monitoringu Vidējais paraugu ņemšanas laikā Punktveida mērījumu (periodisku) vidējā vērtība, katrs mērījums vismaz 30 minūtes, ja vien nav norādīts citādi

Pārvēršana skābekļa bāzes koncentrācijā

Formula emisiju koncentrācijas aprēķināšanai atbilstoši skābekļa bāzes līmenim ir šāda:

kur

ER (mg/Nm3) : emisiju koncentrācija, kas ir saistīta ar skābekļa bāzes līmeni OR; OR (vol %) : skābekļa bāzes līmenis; EM (mg/Nm3) : emisiju koncentrācija, kas saistīta ar izmērīto skābekļa līmeni OM; OM (vol %) : izmērītais skābekļa līmenis.

LPTP SECINĀJUMI

1.1 Vispārīgi LPTP secinājumi

Šajā nodaļā minētos LPTP piemēro visām iekārtām, uz kurām attiecas šie LPTP secinājumi (cementa, kaļķu un magnija oksīda ražošana).

Papildus vispārīgiem šajā nodaļā izklāstītajiem LPTP piemēro arī 1.2.–1.4. nodaļā iekļautos ar konkrētu procesu saistītos LPTP.

1.1.1 Vides apsaimniekošanas sistēmas (VAS)

1. Lai uzlabotu cementu, kaļķus un magnija oksīdu ražojošo iekārtu vispārējos ekoloģiskos rādītājus, ražošanas LPTP ir īstenot un ievērot vides apsaimniekošanas sistēmu (VAS), kas ietver šādus elementus:

i. vadības, tostarp augstākā līmeņa vadītāju, atbalsts;

ii. tādas vides politikas noteikšana, kas paredz vadībai pastāvīgi veikt ražotnes uzlabošanu;

iii. nepieciešamās kārtības, uzdevumu un mērķu plānošana un noteikšana apvienojumā ar finanšu plānošanu un ieguldījumiem;

iv. procedūru īstenošana, īpašu uzmanību pievēršot šādiem aspektiem: a) struktūra un atbildības sadalījums; b) mācības, izpratnes palielināšana un kompetence; c) informācijas sniegšanas līdzekļi; d) darbinieku iesaistīšana; e) dokumentācija; f) efektīva procesa kontrole; g) tehniskās apkopes programmas; h) gatavība ārkārtas situācijām un reaģēšana uz tām; i) vides tiesību aktu prasību ievērošanas nodrošināšana;

v. darbības rezultātu pārbaude un koriģējošu pasākumu veikšana, īpašu uzmanību pievēršot šādiem aspektiem: a) monitorings un mērījumi (sk. arī atsauces dokumentu "Vispārīgie monitoringa principi"); b) koriģējoši un profilaktiski pasākumi; c) uzskaitvedība; d) neatkarīgas (ja praktiski iespējams) iekšējās un ārējās revīzijas, lai konstatētu, vai VAS atbilst plānam un vai tā ir pienācīgi ieviesta un tiek ievērota;

vi. vecāko vadītāju veikta VAS un tās pastāvīgas piemērotības, atbilstības un efektivitātes pārskatīšana;

vii. atbilstoši videi mazāk kaitīgu tehnoloģiju izstrādes gaitai;

viii. ietekmes uz vidi izvērtēšana, ņemot vērā iespējamo iekārtas ekspluatācijas pārtraukšanu jaunas iekārtas konstruēšanas posmā, kā arī visa iekārtas darbmūža laikā;

ix. regulāri veicot nozares procesu mērījumu salīdzinošu novērtēšanu.

Piemērojamība

VAS (piem., standarta vai nestandarta) piemērošanas joma (piem., detalizācijas pakāpes ziņā) un veids caurmērā ir atkarīgs no ražotnes veida, lieluma un sarežģītības pakāpes, kā arī no ietekmes uz apkārtējo vidi, ko tā var radīt.

1.1.2 Troksnis

2. Lai samazinātu/līdz minimumam ierobežotu trokšņa emisijas cementa, kaļķu un magnija oksīda ražošanā, LPTP ir jāizmanto šādu tehnisko paņēmienu apvienojums:

Tehniskais paņēmiens a) Izraugās piemērotu vietu trokšņainām darbībām b) Norobežo trokšņainas darbības/vienības c) Izmanto vibrācijas izolāciju darbībām/vienībām d) Izmanto iekšējo un ārējo apšuvumu no triecienu absorbējoša materiāla e) Izmanto ēkas ar skaņas izolāciju jebkuru trokšņainu darbību veikšanai, ieskaitot materiālu pārveidošanas aprīkojumu f) Izmanto trokšņa slāpēšanas sienas un/vai dabiskus šķēršļus g) Uzliek klusinātājus uz izplūdes skursteņiem h) Izolē cauruļvadus un gala pūtējus, kas izvietoti ēkās ar skaņas izolāciju i) Aizver noslēgtu telpu logus un durvis j) Izmanto skaņas izolāciju ēkās, kur atrodas iekārtas k) Izmanto skaņas izolāciju sienas atverēs, piemēram, uzstāda slūžas konveijera lentas sākuma punktā l) Uzstāda skaņas absorbētājus gaisa izplūdes atverēs, piem., atputekļošanas vienību tīras gāzes izplūdes atverē m) Samazina plūsmas ātrumu cauruļvados n) Izmanto skaņas izolāciju cauruļvados o) Piemēro trokšņa avotu un potenciāli rezonējošu komponentu, piemēram, kompresoru un cauruļvadu, atdalīšanas principu p) Izmanto klusinātājus filtra ventilatoriem q) Izmanto moduļus ar skaņas izolāciju tehniskām ierīcēm (piem., kompresori) r) Izmanto gumijas aizsargus smalcinātājiem (nepieļauj metālu saskaršanos) s) Uzbūvē ēkas vai iestāda kokus un krūmus starp aizsargāto teritoriju un trokšņaino darbību

1.2 LPTP secinājumi par cementa rūpniecību

Ja vien nav noteikts citādi, šajā nodaļā izklāstītie LPTP secinājumi attiecas uz visām cementa ražošanas iekārtām.

1.2.1 Vispārīgi primārie tehniskie paņēmieni

3. Lai samazinātu emisijas no krāsns un efektīvi izmantotu enerģiju, LPTP ir jasasniedz vienmērīgs un stabils krāsns darbības process, kas ir tuvu noteiktajiem procesa parametriem, izmantojot šādus tehniskos paņēmienus:

Tehniskais paņēmiens a) Optimizē procesa kontroli, ietverot datorizētu automātisku kontroli b) Izmanto mūsdienīgu gravimetrisku cietā kurināmā padeves sistēmu

4. Lai nepieļautu un/vai samazinātu emisijas, LPTP ir jāveic rūpīga visu krāsnī ievadīto vielu atlase un kontrole.

Apraksts

Rūpīga krāsnī ievadīto vielu atlase un kontrole var samazināt emisijas. Atlases procesā jāņem vērā tādi faktori kā vielu ķīmiskais sastāvs un veids, kā tās tiek ievadītas krāsnī. Bīstamas vielas var būt vielas, kas minētas 11. LPTP un 24.–28. LPTP.

1.2.2 Monitorings

5. LPTP ir regulāri jāveic procesa parametru un emisiju monitorings un mērījumi un jāveic emisiju monitorings saskaņā ar attiecīgajiem EN standartiem vai, ja EN standarti nav pieejami, ISO, valsts vai citiem starptautiskajiem standartiem, kas nodrošina tādus datus, kam ir līdzvērtīga zinātniskā kvalitāte, tostarp šādus paņēmienus:

Tehniskais paņēmiens Piemērojamība a) Nepārtraukti mēra procesa parametrus, kas demonstrē procesa stabilitāti, piemēram, temperatūra, O2 saturs, spiediens un plūsmas ātrums Piemēro vispārīgi b) Kritisko procesa parametru, tas ir, homogēns izejvielu maisījums un kurināmā padeve, regulāra dozēšana un liekais skābeklis, monitorings un stabilizēšana Piemēro vispārīgi c) Nepārtraukti mēra NH3 emisijas, kad piemēro SNCR Piemēro vispārīgi d) Nepārtraukti mēra putekļu, NOx, SOx un oglekļa dioksīda emisijas Piemēro procesiem krāsnī e) Periodiski mēra PCDD/F un metālu emisijas f) Nepārtraukti vai periodiski mēra HCl, HF un TOC emisijas g) Nepārtraukti vai periodiski mēra putekļus Piemēro ar krāsni nesaistītām darbībām Maziem avotiem (<10 000 Nm3/h) no putekļus radošām darbībām, kas nav dzesēšana un galvenie smalcināšanas procesi, mērījumu biežums vai darbības rādītāju pārbaudes ir jābalsta uz uzturēšanas pārvaldības sistēmu.

Apraksts

Nepārtrauktu vai periodisku 5. LPTP f) punktā minēto mērījumu izraudzīšanās ir balstīta uz emisijas avotu un prognozētā piesārņotāja veidu.

1.2.3 Enerģijas patēriņš un procesa izvēle

1.2.3.1 Procesa izvēle

6. Lai samazinātu enerģijas patēriņu, LPTP ir jāizmanto sausā procesa krāsns ar daudzpakāpju priekšsildīšanu un priekškalcinēšanu.

Apraksts

Šāda veida krāsns sistēmā izplūdes gāzes un reģenerēto atkritumu siltumu no dzesētāja var izmantot, lai priekšsildītu un priekškalcinētu izejvielas pirms to iekraušanas krāsnī, kas nodrošina ievērojamus enerģijas patēriņa ietaupījumus.

Piemērojamība

Piemērojams jaunām iekārtām un ievērojamai modernizācijai atkarībā no mitruma daudzuma izejvielās.

Ar LPTP saistītie enerģijas patēriņa līmeņi

Skat. 1. tabulu.

1. tabula

Ar LPTP saistītie enerģijas patēriņa līmeņi jaunām iekārtām un ievērojamai modernizācijai, izmantojot sausā procesa krāsni ar daudzpakāpju priekšsildīšanu un priekškalcinēšanu

Process Vienība Ar LPTP saistītie enerģijas patēriņa līmeņi (4) Sausais process ar daudzpakāpju priekšsildīšanu un priekškalcinēšanu MJ/tonnas klinkera 2 900 – 3 300 (5) (6)

1.2.3.2 Enerģijas patēriņš

7. Lai samazinātu/līdz minimumam ierobežotu siltumenerģijas patēriņu, LPTP ir jāizmanto šādu tehnisko paņēmienu apvienojums:

Tehniskais paņēmiens Piemērojamība a) Piemēro uzlabotu un optimizētu krāsns sistēmu un netraucētu un stabilu krāsns darbības procesu, kas ir tuvu noteiktajiem procesa parametriem, izmantojot: I. procesu kontroles optimizāciju, ieskaitot datorizētas automātiskās kontroles sistēmas; II. mūsdienīgas gravimetriskas cietā kurināmā padeves sistēmas; III. ciktāl iespējams, priekšsildīšanu un priekškalcinēšanu, ņemot vērā esošās krāsns sistēmas konfigurāciju Piemēro vispārīgi. Esošajām krāsnīm priekšsildīšanas un priekškalcinēšanas piemērojamība ir atkarīga no krāsns sistēmas konfigurācijas b) Liekā siltuma rekuperācija no krāsnīm, jo īpaši no to dzesēšanas zonas. Konkrētāk, krāsns radīto lieko siltumu no dzesēšanas zonas (siltais gaiss) vai no priekšsildītāja var izmantot izejmateriālu žāvēšanai. Vispārīgi piemēro cementa rūpniecībā. Liekā siltuma rekuperācija no dzesēšanas zonas ir piemērojama, ja izmanto režģa dzesētājus. Ierobežotu rekuperācijas efektivitāti var panākt ar rotējošiem dzesētājiem. c) Piemēro atbilstošu ciklona posmu skaitu saistībā ar izmantoto izejvielu un kurināmā specifiku un īpašībām. Ciklona priekšsildītāja posmus piemēro jaunām iekārtām un ievērojamai modernizācijai. d) Tāda kurināmā izmantošana, kas pozitīvi ietekmē siltumenerģijas patēriņu Paņēmienu vispārīgi piemēro cementa krāsnīm atkarībā no kurināmā pieejamības, bet attiecībā uz esošajām krāsnīm – atkarībā no tehniskās iespējas iesmidzināt kurināmo krāsnī. e) Aizstājot parasto degvielu ar degošiem atkritumiem, izmanto optimizētu un degošiem atkritumiem piemērotas cementa krāsns sistēmas Vispārīgi piemēro visiem cementa krāsns veidiem f) Samazina apvada plūsmu Vispārīgi piemēro cementa rūpniecībā

Apraksts

Moderno krāsns sistēmu enerģijas patēriņu ietekmē vairāki faktori, piemēram, izejvielu īpašības (piemēram, mitruma saturs, degtspēja), tāda kurināmā izmantošana, kam ir atšķirīgas īpašības, kā arī gāzes apvada sistēmas izmantošana. Turklāt krāsns ražošanas jauda ietekmē enerģijas pieprasījumu.

7.c paņēmiens. Attiecīgo ciklona posmu skaitu priekšsildīšanā nosaka to izejvielu un kurināmā caurlaide un mitruma saturs, kas jāžāvē ar atlikušo dūmgāzu radīto siltumu, jo vietējām izejvielām ir atšķirīgs mitruma saturs vai degtspēja.

7.d paņēmiens. Cementa ražošanā var izmantot parasto kurināmo un degošus atkritumus. Izmantotā kurināmā īpašības, piemēram, atbilstoša siltumspēja un neliels mitruma saturs, pozitīvi ietekmē konkrēto krāsns enerģijas patēriņu.

7.f paņēmiens. Karstas izejvielas un karstas gāzes atdalīšana paaugstina konkrētās enerģijas patēriņu par aptuveni 6 – 12 MJ/uz tonnu klinkera no krāsns atdalītās ieplūdes gāzes vienā procentpunktā. Tāpēc gāzes apvada izmantošanas samazināšana pozitīvi ietekmē enerģijas patēriņu.

8. Lai samazinātu primārās enerģijas patēriņu, LPTP ir jāņem vērā klinkera satura samazinājums cementā un cementa produktos.

Apraksts

Klinkera satura samazinājumu cementā un cementa produktos var panākt ar pildvielu un/vai piedevu, piemēram, domnas izdedžu, kaļķakmens, vieglo pelnu un pocolāna, pievienošanu smalcināšanas posmā saskaņā ar attiecīgajiem cementa ražošanas standartiem.

Piemērojamība

Vispārīgi piemērojams cementa ražošanā, ņemot vērā pildvielu un/vai piedevu (vietējo) pieejamību un vietējā tirgus specifiku.

9. Lai samazinātu primārās enerģijas patēriņu, LPTP ir jāņem vērā koģenerācijas/kombinētās siltuma un elektroenerģijas iekārtas.

Apraksts

Cementa ražošanā var izmantot koģenerācijas iekārtas tvaika un elektroenerģijas ražošanai vai kombinētās siltuma un elektroenerģijas iekārtas, rekuperējot atkritumu siltumu no klinkera dzesētāja vai krāsns dūmgāzēm un izmantojot parastos tvaika cikla procesus vai citus tehniskos paņēmienus. Turklāt lieko siltumu var rekuperēt no klinkera dzesētāja vai krāsns dūmgāzēm dzīvojamā rajona apsildīšanai vai rūpnieciskiem lietojumiem.

Piemērojamība

Šis tehniskais paņēmiens ir piemērojams visām cementa krāsnīm, ja ir pieejams pietiekams daudzums liekā siltuma, ja var ievērot atbilstošos procesa parametrus un ja ir nodrošināta ekonomiskā dzīvotspēja.

10. Lai samazinātu/līdz minimuma ierobežotu elektroenerģijas patēriņu, LPTP ir jāizmanto viens no šādiem tehniskajiem paņēmieniem vai to apvienojums:

Tehniskais paņēmiens a) Izmanto energopārvaldības sistēmas b) Izmanto energoefektīvas smalcināšanas iekārtas un citas ar elektrību darbināmas iekārtas c) Izmanto uzlabotas monitoringa sistēmas d) Samazina gaisa noplūdes sistēmā e) Optimizē procesa kontroli

1.2.4 Atkritumu izmantošana

1.2.4.1 Atkritumu kvalitātes kontrole

11. Lai garantētu cementa krāsnīs par kurināmo un/vai izejvielām izmantojamo atkritumu īpašības un samazinātu emisijas, LPTP ir jāpiemēro šādi tehniskie paņēmieni:

Tehniskais paņēmiens a) Piemēro kvalitātes nodrošināšanas sistēmas, lai garantētu atkritumu īpašības un analizētu atkritumus, kas izmantojami kā izejvielas un/vai kurināmais cementa krāsnī attiecībā uz šādiem elementiem: I. nemainīga kvalitāte II. fiziskās īpašības, piemēram, emisiju radīšana, rupjība, reaģētspēja, degtspēja, siltumspēja III. ķīmiskie kritēriji, piemēram, hlora, sēra, sārmu un fosfāta saturs un attiecīgo metālu saturs b) Kontrolē attiecīgo parametru daudzumu atkritumiem, ko izmanto par izejvielu un/vai kurināmo cementa krāsnī, piemēram, hloru, metālus (piemēram, kadmiju, dzīvsudrabu, talliju), sēru, halogēnu kopējo saturu c) Piemēro kvalitātes nodrošināšanas sistēmas katrai atkritumu kravai

Apraksts

Dažādi atkritumu veidi var aizstāt primārās izejvielas un/vai fosilo kurināmo cementa ražošanā un palīdzēs ietaupīt dabas resursus.

1.2.4.2 Atkritumu iekraušana krāsnī

12. Lai nodrošinātu par kurināmo un/vai izejvielām krāsnīs izmantojamo atkritumu pienācīgu apstrādi, LPTP ir jāizmanto šādi tehniskie paņēmieni:

Tehniskais paņēmiens a) Izmanto pienācīgus punktus, kuros iekraut atkritumus krāsnī temperatūras un uzturēšanās laika ziņā, ņemot vērā krāsns konstrukciju un darbību b) Iekrauj atkritumus, kuriem ir organiskas sastāvdaļas, kurus var pārvērst gāzveida stāvoklī pirms kalcinēšanas zonas krāsns sistēmas zonās ar pietiekami augstu temperatūru c) Darbina tādā veidā, lai gāzes temperatūra, kas rodas atkritumu līdzsadedzināšanā, rastos regulējamos un vienveidīgos apstākļos, arī visnelabvēlīgākajos apstākļos uz 2 s tiktu paaugstināta līdz 850 °C d) Paaugstina temperatūru līdz 1 100 °C, ja notiek tādu atkritumu līdzsadedzināšana, kas satur vairāk nekā 1 % hlororganisko vielu, izsakot hlorā e) Nepārtraukti un pastāvīgi iekrauj atkritumus f) Aptur vai pārtrauc atkritumu līdzsadedzināšanu krāsns darbības uzsākšanas un/vai beigšanas laikā, kad nav iespējams nodrošināt atbilstošu temperatūru un uzturēšanās ilgumu krāsnī, kā noteikts a)–d) punktā iepriekš

1.2.4.3 Drošības pārvaldība bīstamo atkritumu izmantošanā

13. LPTP ir jāizmanto drošības pārvaldība bīstamo atkritumu glabāšanā, darbā ar tiem un iekraušanā krāsnī, piemēram, izmantojot ar riskiem pamatotu pieeju un ņemot vērā atkritumu avotu un veidu, veicot izmantojamo atkritumu marķēšanu, pārbaudi, paraugu ņemšanu un testēšanu.

1.2.5 Putekļu emisijas

1.2.5.1 Difūzās putekļu emisijas

14. Lai samazinātu/novērstu difūzās putekļu emisijas darbībās, kurās rodas putekļi, LPTP ir jāizmanto viens no šādiem tehniskajiem paņēmieniem vai to apvienojums:

Tehniskais paņēmiens Piemērojamība a) Izmanto vienkāršu un lineāru iekārtas izvietojumu telpā Piemēro tikai jaunām iekārtām b) Norobežo/iekapsulē putekļus radošas darbību, piemēram, smalcināšana, sijāšana un maisīšana Piemēro vispārīgi c) Gadījumā, ja ir iespējama difūza putekļu emisiju izdalīšanās no putekļainiem materiāliem, apsedz konveijerus un elevatorus, kas pēc savas uzbūves ir noslēgta sistēma d) Samazina gaisa izplūdi un noplūdes vietas e) Izmanto automātiskas iekārtas un kontroles sistēmas f) Nodrošina netraucētu darbību veikšanu g) Nodrošina pienācīgu un pilnīgu iekārtu tehnisko apkopi, izmantojot mobilās un stacionārās vakuumtīrīšanas ierīces. — Tehniskās apkopes laikā vai gadījumos, kad rodas problēmas ar pievades sistēmām, var notikt materiālu noplūde. Lai novērstu difūzu putekļu veidošanos aizvākšanas darbībās, izmanto vakuumsistēmas. Jaunas ēkas var viegli aprīkot ar stacionārām cauruļvadu sistēmām tīrīšanai ar vakuumu, bet esošās ēkas parasti labāk aprīko ar mobilām sistēmām un elastīgiem savienojumiem. — Īpašos gadījumos varētu veicināt cirkulācijas procesu pneimatiskās pievades sistēmās. h) Ventilē un savāc putekļus auduma filtros: — ciktāl iespējams, darbs ar materiāliem jāveic slēgtās sistēmās zem negatīva spiediena. Šajā nolūkā velkmi pēc tam attīra no putekļiem ar auduma filtru pirms emitēšanas gaisā. i) Izmanto slēgtu glabāšanas vietu ar automātisku apstrādes sistēmu: — klinkera tvertnes un slēgtas pilnībā automatizētas izejvielu glabāšanas vietas tiek uzskatīts par efektīvāko risinājumu problēmai, ko rada difūzi putekļi, kas veidojas no liela apjoma krājumiem. Minētie uzglabāšanas veidi ir aprīkoti ar vienu vai vairākiem auduma filtriem, lai novērstu difūzu putekļu veidošanos iekraušanas vai izkraušanas laikā. — Lai risinātu ar putekļiem piesātināta gaisa masu pārvietošanos pildīšanas darbību laikā, izmanto atbilstošas kapacitātes uzglabāšanas tvertnes, līmeņa rādītājus ar automātiskiem izslēdzējiem un filtrus. j) Nosūtīšanas un iekraušanas procesos izmantot elastīgus uzpildes cauruļvadus, kas aprīkoti ar putekļu savākšanas sistēmu cementa kraušanai, kas atrodas kravas automašīnas iekraušanas augstumā.

15. Lai samazinātu/nepieļautu difūzās putekļu emisijas beztaras glabāšanas zonās, LPTP ir jāizmanto viens no šādiem tehniskajiem paņēmieniem vai to apvienojums:

Tehniskais paņēmiens a) Apsedz beztaras glabāšanas zonas vai krājumus vai norobežo tos ar aizslietņiem, sienām vai vertikāliem augiem (mākslīgas vai dabīgas vēja barjeras atklātu kaudžu aizsardzībai no vēja) b) Izmanto vēja barjeras atklātu kaudžu aizsardzībai: — jāizvairās no putekļainu materiālu glabāšanas ārā, bet ja tas tiek darīts, difūzus putekļus ir iespējams novērst, izmantojot pareizi veidotas vēja barjeras. c) Izmanto ūdens smidzinātājus un ķīmiskos putekļu dzēsējus: — kad difūzo putekļu avots ir pietiekami lokalizēts, var uzstādīt ūdens izsmidzināšanas sistēmu. Putekļu daļiņu mitrināšana palīdz tām uzkrāties, tādējādi veicinot putekļu nosēšanos. Plaši pieejami ir arī produkti, kas kopumā uzlabo ūdens izsmidzināšanas efektivitāti. d) Nodrošina ceļa klājuma uzklāšanu, mitrināšanu un tīrību: — Ja iespējams, jāasfaltē ceļš, ko izmanto kravas mašīnas, un virsma jāuztur cik vien iespējams tīra. Difūzās putekļu emisijas, jo īpaši sausos laika apstākļos, var samazināt ceļu laistīšana. Tos arī var tīrīt ar ceļu tīrītājiem. Lai līdz minimumam samazinātu difūzu putekļu emisijas, piemēro labas saimniekošanas pieredzi. e) Nodrošina kaudžu mitrināšanu: — difūzu putekļu emisijas no kaudzēm var samazināt, izmantojot pietiekamu mitrināšanu iekraušanas un izkraušanas punktos un pielāgojama augstuma lentas konveijerus. f) Pielāgo izdales augstumu mainīgajam kaudzes augstumam, ja iespējams – automātiski, vai samazinot izkraušanas ātrumu, ja nevar novērst difūzu putekļu emisijas glabāšanas vietu sadales punktos.

1.2.5.2 Novirzītas putekļu emisijas no darbībām, kurās rodas putekļi

Šī nodaļa attiecas uz putekļu emisijām, kas rodas putekļainās darbībās, izņemot apdedzināšanā, dzesēšanā un galvenajos smalcināšanas procesos. Tas aptver tādus procesus kā, piemēram, izejmateriālu sasmalcināšana, izejmateriālu konveijeri un celtņi; izejmateriālu, klinkera un cementa glabāšana; kurināmā glabāšana un cementa nosūtīšana.

16. Lai samazinātu novirzīto putekļu emisijas, LPTP ir jāpiemēro uzturēšanas pārvaldības sistēma, kurā īpaša uzmanība tiek pievērsta to filtru darbībai, kurus izmanto putekļainās darbībās, izņemot apdedzināšanu, dzesēšanu un galvenos smalcināšanas procesus. Ņemot vērā šo pārvaldības sistēmu, LPTP ir jāizmanto sauso dūmgāzu attīrīšana ar filtru.

Apraksts

Putekļainās darbībās sauso dūmgāzu attīrīšanā ar filtru parasti izmanto auduma filtru. Auduma filtri ir aprakstīti 1.5.1. nodaļā.

Ar LPTP saistītie emisiju līmeņi

Ar LPTP saistītie emisiju līmeņi novadītām putekļu emisijām no darbībām, kurās rodas putekļi, izņemot apdedzināšanas, dzesēšanas un galvenos smalcināšanas procesus, ir <10 mg/Nm3, kā vidējais paraugu ņemšanas laikā (punktveida mērījumi, vismaz pusstundu).

Jāatzīmē, ka nelieliem avotiem (<10 000 Nm3/h) jāņem vērā prioritātes pieeja, kas balstīta uz uzturēšanas pārvaldības sistēmu attiecībā uz filtra darbības pārbaudes biežumu (skat. arī 5. LPTP).

1.2.5.3 Apdedzināšanas procesu radītas putekļu emisijas

17. Lai samazinātu apdedzināšanas procesu dūmgāzu radītas putekļu emisijas, LPTP ir jāizmanto sauso dūmgāzu attīrīšana ar filtru.

Tehniskais paņēmiens (7) Piemērojamība a) Elektrostatiskie filtri (ESP) Piemēro visām krāsns sistēmām b) Auduma filtri c) Hibrīdfiltri

Ar LPTP saistītie emisiju līmeņi

LPTP-SEL apdedzināšanas procesu dūmgāzu radītām putekļu emisijām ir <10–20 mg/Nm3, kā diennakts vidējā vērtība. Lietojot auduma filtrus, jaunus vai modernizētus elektrostatiskos filtrus, tiek sasniegts šis zemākais līmenis.

1.2.5.4 Putekļu emisijas no dzesēšanas un smalcināšanas procesiem

18. Lai samazinātu dzesēšanas un smalcināšanas procesu dūmgāzu radītas putekļu emisijas, LPTP ir jāizmanto sauso dūmgāzu attīrīšana ar filtru.

Tehniskais paņēmiens (8) Piemērojamība a) Elektrostatiskie filtri (ESP) Vispārīgi piemēro klinkera dzesētājiem un cementa smalcinātājiem b) Auduma filtri Vispārīgi piemēro klinkera dzesētājiem un smalcinātājiem c) Hibrīdfiltri Piemēro klinkera dzesētājiem un cementa smalcinātājiem

Ar LPTP saistītie emisiju līmeņi

LPTP-SEL dzesēšanas un smalcināšanas procesu dūmgāzu radītām putekļu emisijām ir <10–35 mg/Nm3 kā diennakts vidējā vērtība vai vidējais paraugu ņemšanas laikā (punktveida mērījumi, vismaz pusstundu). Lietojot auduma filtrus, jaunus vai modernizētus elektrostatiskos filtrus, tiek sasniegts šis zemākais līmenis.

1.2.6 Gāzveida savienojumi

1.2.6.1 NOx emisijas

19. Lai samazinātu apdedzināšanas un/vai priekšsildīšanas/priekškalcinēšanas procesu dūmgāzu radītās NOx emisijas, LPTP ir jāizmanto viens no šādiem tehniskajiem paņēmieniem vai to apvienojums:

Tehniskais paņēmiens (9) Piemērojamība a) Primārie tehniskie paņēmieni I. Liesmas dzesēšana Piemēro visa veida krāsnīm, ko izmanto cementa ražošanā Piemērojamības pakāpi var ierobežot produkta kvalitātes prasības un potenciālā ietekme uz procesa stabilitāti. II. Zema līmeņa NOx emisiju degļi Piemēro visām rotācijas krāsnīm, galvenajā krāsnī, kā arī priekškalcinētājā III. Vidēja līmeņa apdedzināšana Vispārīgi piemēro garajām rotācijas krāsnīm IV. Mineralizētāju pievienošana izejvielu degtspējas uzlabošanai (mineralizēts klinkers) Vispārīgi piemēro rotācijas krāsnīm, ņemot vērā galaprodukta kvalitātes prasības V. Procesa optimizācija Vispārīgi piemēro visām krāsnīm b) Pakāpeniska sadedzināšana (parastais kurināmais vai degoši atkritumi), arī apvienojumā ar priekšapdedzināšanu un optimāla kurināmā maisījuma izmantošanu Kopumā var piemērot tikai krāsnīm, kas aprīkotas ar priekškalcinētāju. Vajadzīgas ievērojamas ražotnes modifikācijas ciklona priekšsildītāja sistēmās, kam nav priekškalcinētāja. Krāsnīs bez priekškalcinētāja, gabalkurināmā dedzināšana var pozitīvi ietekmēt NOx emisiju samazināšanos atkarībā no spējas nodrošināt kontrolētas samazināšanas apstākļus un kontrolēt saistītās CO emisijas. c) Selektīva nekatalītiskā reducēšana (SNCR) Principā piemēro rotācijas cementa krāsnīm. Iesmidzināšanas zonas atkarīgas no krāsns procesa veida. Garajās slapjā un garajās sausā procesa krāsnīs var būt sarežģīti iegūt vajadzīgo temperatūru un ir vajadzīgs aizturlaiks. Skatīt arī 20. LPTP. d) Selektīva katalītiskā reducēšana (SCR) Piemērojamība ir atkarīga no atbilstoša katalizatora un procesa gaitas cementa rūpniecībā.

Ar LPTP saistītie emisiju līmeņi

Skat. 2. tabulu.

2. tabula

Ar LPTP saistītie emisiju līmeņi cementa rūpniecībā apdedzināšanas un/vai priekšsildīšanas/priekškalcinēšanas procesu dūmgāzu radītām NOx emisijām

Krāsns veids Vienība LPTP-SEL (diennakts vidējā vērtība) Priekšsildītāja krāsnis mg/Nm3 <200 – 450 (10) (11) Lepola un garās rotācijas krāsnis mg/Nm3 400 – 800 (12)

20. Izmantojot SNCR, LPTP ir jāpanāk efektīva NOx samazināšana, saglabājot pēc iespējas mazu amonjaka izslīdēšanu, izmantojot šādus tehniskos paņēmienus:

Tehniskais paņēmiens a) Līdztekus stabilam darbības procesam piemēro atbilstošu un pietiekamu NOx samazināšanas efektivitāti b) Piemēro labu amonjaka stehiometrisko sadalījumu, lai panāktu iespējami lielāko NOx samazināšanas efektivitāti un samazinātu NH3 izslīdēšanu c) Uztur iespējami zemā līmenī NH3 izslīdēšanas emisijas (nereaģējuša amonjaka ietekmē) ar dūmgāzēm, ņemot vērā NOx attīrīšanas efektivitātes un izslīdēšanas korelāciju.

Piemērojamība

SNCR ir vispārīgi piemērojams rotācijas cementa krāsnīm. Iesmidzināšanas zonas atkarīgas no krāsns procesa veida. Garajās slapjā procesa un garajās sausā procesa krāsnīs var būt sarežģīti iegūt vajadzīgo temperatūru un ir vajadzīgs aizturlaiks. Skatīt arī 19. LPTP.

Ar LPTP saistītie emisiju līmeņi

Skat. 3. tabulu.

3. tabula

Ar LPTP saistītie emisiju līmeņi attiecībā uz NH3 izslīdēšanu dūmgāzēs, kad piemēro SNCR

Parametrs Vienība LPTP-SEL (diennakts vidējā vērtība) NH3 izslīdēšana mg/Nm3 <30 – 50 (13)

1.2.6.2 SOx emisijas

21. Lai samazinātu/līdz minimumam ierobežotu apdedzināšanas procesu dūmgāzu radītās SOx emisijas, LPTP ir jāizmanto viens no šādiem tehniskajiem paņēmieniem:

Tehniskais paņēmiens (14) Piemērojamība a) Pievieno absorbentu Absorbenta pievienošana principā ir piemērojama visām krāsns sistēmām, lai gan to galvenokārt izmanto suspensijas priekšsildītājos. Kaļķu pievienošana krāsns padevei samazina granulu/noduļu kvalitāti un rada plūsmas problēmas Lepola krāsnīs. Attiecībā uz priekšsildītāja krāsnīm ir konstatēts, ka tieša dzēsto kaļķu iesmidzināšana dūmgāzēs ir mazāk efektīva par dzēsto kaļķu pievienošanu krāsns padevē. b) Slapjais skruberis Piemērojams visiem cementa krāsns veidiem ar pienācīgiem (pietiekamiem) SO2 līmeņiem ģipša ražošanai

Apraksts

Atkarībā no izejvielām un kurināmā kvalitātes var uzturēt zemus SOx emisiju līmeņus, nepiemērojot attīrīšanas paņēmienu.

Ja vajadzīgs, lai samazinātu SOx emisijas, var izmantot primāros tehniskos paņēmienus un/vai mazināšanas metodes, piemēram, pievieno absorbentu vai izmanto slapjo skruberi.

Slapjos skruberos jau izmanto iekārtās, kur sākotnējie nesamazinātie SOx emisiju līmeņi ir lielāki par 800–1 000 mg/Nm3.

Ar LPTP saistītie emisiju līmeņi

Skatīt 4. tabulu.

4. tabula

Ar LPTP saistītie emisiju līmeņi apdedzināšanas un/vai priekšsildīšanas/priekškalcinēšanas procesu dūmgāzu radītām SOx emisijām cementa rūpniecībā

Parametrs Vienība LPTP-SEL (15) (16) (diennakts vidējā vērtība) SOx, kas izteikts kā SO2 mg/Nm3 <50 – 400

22. Lai samazinātu SO2 emisijas no krāsns, LPTP ir jāoptimizē izejvielu smalcināšanas procesi.

Apraksts

Tehniskais paņēmiens ietver izejvielu smalcināšanas procesu optimizāciju, lai izejvielu smalcinātājus var darbināt tā, ka tie samazina no krāsns izplūstošās SO2 emisijas. To var panākt, pielāgojot tādus faktorus kā:

— izejvielu mitrums

— smalcinātāja temperatūra

— aizturlaiks smalcinātājā

— maltā materiāla smalkums.

Piemērojamība

Piemērojams, ja sausais smalcināšanas process ir izmantots kombinētā veidā.

1.2.6.3 CO emisijas un CO izplūdes

1.2.6.3.1 CO izplūžu samazināšana

23. Lai samazinātu CO izplūžu biežumu un uzturētu to kopējo ilgumu mazāku par 30 minūtēm gadā, izmantojot elektrostatiskos filtrus (ESP) vai hibrīdfiltrus, LPTP ir jāizmanto šādu tehnisko paņēmienu apvienojums:

Tehniskais paņēmiens a) Pārvalda CO izplūdes, lai samazinātu ESP dīkstāvi b) Nepārtraukti automātiski CO mērījumi, izmantojot monitoringa iekārtas ar īsu reaģēšanas laiku un kas atrodas tuvu CO avotam.

Apraksts

Drošības nolūkā, ņemot vērā sprādzienbīstamības risku, ESP būs jāslēdz, ja dūmgāzēs tiks konstatēts paaugstināts CO līmenis. Turpmāk minētie tehniskie paņēmieni novērš CO izplūdes, tādējādi samazinot ESP slēgšanas reizes:

— sadegšanas procesa kontrole;

— izejvielu organiskā piesārņojuma slodzes kontrole;

— kurināmā kvalitātes un kurināmā padeves sistēmas kontrole;

Pārsvarā darbības pārrāvumi notiek darba uzsākšanas posmā. Drošai ekspluatācijai gāzu analīzēm ESP aizsardzībai jābūt tiešsaistē visos darbības posmos, un ESP dīkstāvi var samazināt, izmantojot rezerves pārraudzības sistēmu, kas uzturēta darbības kārtībā.

Nepārtraukta CO monitoringa sistēmai jābūt optimizētai attiecībā uz reaģēšanas laiku un tai jābūt novietotai tuvu CO avotam, piemēram, pie priekšsildītāja torņa izvada vai pie krāsns ieplūdes, izmantojot slapjā paņēmiena krāsnis.

Kad izmanto hibrīdfiltrus, ir ieteicama maisa atbalsta rāmja novietošana uz zemes ar slodzes devēja plati.

1.2.6.4 Kopējās organiskā oglekļa emisijas (TOC)

24. Lai samazinātu kopējā organiskā oglekļa emisijas no apdedzināšanas procesu izplūdes gāzēm, LPTP ir jāizvairās iekraut izejvielas ar augstu gaistošo organisko vielu (GOV) saturu krāsns sistēmā pa izejvielu iekraušanas ceļiem.

1.2.6.5 Ūdeņraža hlorīda (HCl) un ūdeņraža fluorīda (HF) emisijas

25. Lai nepieļautu/samazinātu apdedzināšanas procesu dūmgāzu radītās HCl emisijas, LPTP ir jāizmanto viens no šādiem primārajiem tehniskajiem paņēmieniem vai to apvienojums:

Tehniskais paņēmiens a) Izmanto izejvielas un kurināmo ar zemu hlora saturu b) Ierobežo hlora satura daudzumu jebkuros atkritumos, kas tiks izmantoti kā izejviela un/vai kurināmais cementa krāsnī

Ar LPTP saistītie emisiju līmeņi

Ar LPTP saistītie HCl emisiju līmeņi ir <10 mg/Nm3, kā diennakts vidējā vērtība vai vidējais paraugu ņemšanas laikā (punktveida mērījumi, vismaz pusstundu).

26. Lai nepieļautu/samazinātu apdedzināšanas procesu dūmgāzu radītās HF emisijas, LPTP ir jāizmanto viens no šādiem primārajiem tehniskajiem paņēmieniem vai to apvienojums:

Tehniskais paņēmiens a) Izmanto izejvielas un kurināmo ar zemu fluora saturu b) Ierobežo fluora satura daudzumu jebkuros atkritumos, kas tiks izmantoti kā izejviela un/vai kurināmais cementa krāsnī

Ar LPTP saistītie emisiju līmeņi

Ar LPTP saistītie HF emisiju līmeņi ir <1 mg/Nm3, kā diennakts vidējā vērtība vai vidējais paraugu ņemšanas laikā (punktveida mērījumi, vismaz pusstundu).

1.2.7 PCDD/F emisijas

27. Lai nepieļautu apdedzināšanas procesu dūmgāzu radītās PCDD/F emisijas vai uzturētu PCDD/F emisijas zemā līmenī, LPTP ir jāizmanto viens no šādiem tehniskajiem paņēmieniem vai to apvienojums:

Tehniskais paņēmiens Piemērojamība a) Rūpīgi izraugās un kontrolē krāsnī ievadītās vielas (izejvielas), t. i., hlors, varš un gaistošie organiskie savienojumi Piemēro vispārīgi b) Rūpīgi izraugās un kontrolē krāsnī ievadītās vielas (kurināmais), t. i., hlors un varš Piemēro vispārīgi c) Ierobežo/izvairās no tādu atkritumu izmantošanas, kas satur hlorinētās organiskās vielas Piemēro vispārīgi d) Izvairās izmantot kurināmo ar augstu halogēnu saturu (piemēram, hlors) sekundārajā apdedzināšanā Piemēro vispārīgi e) Strauji atdzesē krāsns dūmgāzes līdz zemāk par 200 °C un samazina dūmgāzu uzturēšanās laika un skābekļa saturu zonās, kur temperatūra ir no 300 līdz 450 °C. Piemēro garajām slapjā paņēmiena krāsnīm un garajām sausā paņēmiena krāsnīm bez priekšsildīšanas. Modernās priekšsildītāja un priekškalcinētāja krāsnīs šī īpašība ir jau iekļauta f) Pārtrauc līdzsadedzināt atkritumus tādās darbībās kā darbības uzsākšana un/vai beigšana Piemēro vispārīgi

Ar LPTP saistītie emisiju līmeņi

LPTP-SEL apdedzināšanas procesu dūmgāzu radītām PCDD/F emisijām ir <0,05–0,1 ng PCDD/F I-TEQ/Nm3 kā vidējais paraugu ņemšanas laikā (6–8 stundas).

1.2.8 Metālu emisijas

28. Lai samazinātu apdedzināšanas procesu dūmgāzu radītās metālu emisijas, LPTP ir jāizmanto viens no šādiem tehniskajiem paņēmieniem vai to apvienojums:

Tehniskais paņēmiens a) Izraugās materiālus ar zemu attiecīgo metālu saturu un ierobežo attiecīgo metālu, jo īpaši dzīvsudraba, saturu materiālos b) Izmanto kvalitātes nodrošināšanas sistēmas izmantoto atkritumu īpašību garantēšanai c) Izmanto efektīvus putekļu likvidēšanas paņēmienus, kā izklāstīts 17. LPTP.

Ar LPTP saistītie emisiju līmeņi

Skat. 5. tabulu.

5. tabula

Ar LPTP saistītie metālu emisiju līmeņi no apdedzināšanas procesu dūmgāzēm

Metāli Vienība LPTP-SEL (vidējais paraugu ņemšanas periodā (punktveida mērījumi, vismaz pusstundu)) Hg mg/Nm3 <0,05 (18) Σ (Cd, Tl) mg/Nm3 <0,05 (17) Σ (As, Sb, Pb, Cr, Co, Cu, Mn, Ni, V) mg/Nm3 <0,5 (17)

1.2.9 Procesa zudumi/atkritumi

29. Lai samazinātu cietos atkritumus no cementa ražošanas procesa un ietaupītu izejvielas, izmanto šādus LPTP:

Tehniskais paņēmiens Piemērojamība a) Procesā atkārtoti izmanto savāktos putekļus, ja iespējams Piemēro vispārīgi atkarībā no putekļu ķīmiskā sastāva. b) Izmanto šos putekļus citos komerciālajos produktos, ja iespējams Putekļu izmantošana citos komerciālos produktos var atrasties ārpus uzņēmēja ietekmes sfēras.

Apraksts

Savāktos putekļus var atkārtoti izmantot ražošanas procesos, ja tas iespējams. Atkārtota izmantošana var notikt tieši krāsnī vai krāsns padevē (ierobežojošais faktors ir sārmu metālu saturs) vai sajaucot ar cementa galaproduktiem. Var būt vajadzīga kvalitātes nodrošināšanas sistēma, ja savāktos putekļus atkārtoti izmanto ražošanas procesos. Alternatīvus lietojumus var rast materiāliem, ko nevar izmantot atkārtoti (piemēram, piedeva dūmgāzu attīrīšanai no sēra dedzināšanas iekārtās).

1.3 LPTP secinājumi par kaļķu rūpniecību

Ja vien nav noteikts citādi, šajā nodaļā izklāstītie LPTP secinājumi attiecas uz visām kaļķu ražošanas iekārtām.

1.3.1 Vispārīgi primārie tehniskie paņēmieni

30. Lai samazinātu visas emisijas no krāsnīm un efektīvi izmantotu enerģiju, LPTP ir jāsasniedz vienmērīgs un stabils process krāsnī, kas ir tuvu noteiktajiem procesa parametriem, izmantojot šādus paņēmienus:

Tehniskais paņēmiens a) Optimizē procesu kontroli, iekļaujot datorizētu automātisku kontroli b) Mūsdienīgu gravimetrisku cietā kurināmā padeves sistēmu un/vai gāzes plūsmas mērītāju izmantošana

Piemērojamība

Procesa kontroles optimizācija ir dažādās pakāpēs piemērojama visos kaļķu ražošanas uzņēmumos. Pilnīga procesa automatizācija parasti nav sasniedzama nekontrolējamo mainīgo (t. i. kaļķu kvalitātes) dēļ.

31. Lai nepieļautu un/vai samazinātu emisijas, LPTP ir jāveic rūpīga krāsnī iekrauto izejvielu atlase un kontrole.

Apraksts

Izejvielām, kas tiek ievadītas krāsnī, ir ievērojama ietekme uz emisijām gaisā saistībā ar to piemaisījumu saturu; tāpēc rūpīga izejvielu izraudzīšanās var samazināt emisijas to izplūdes vietā. Piemēram, sēra un hlora satura variācijas kaļķakmenī/dolomītā ietekmē SO2 un HCl emisijas dūmgāzēs, bet organisko vielu klātbūtne ietekmē kopējā organiskā oglekļa un CO emisijas.

Piemērojamība

Piemērojamība atkarīga no izejvielu ar zemu piemaisījumu saturu (vietējās) pieejamības. Galaprodukta veids un krāsns veids var būt papildu ierobežojums.

1.3.2 Monitorings

32. LPTP ir regulāri jāveic procesa parametru un emisiju monitorings un mērījumi, kā arī jāveic emisiju monitorings saskaņā ar attiecīgajiem EN standartiem vai, ja EN standarti nav pieejami, ISO, valsts vai citiem starptautiskajiem standartiem, kas nodrošina tādus datus, kam ir līdzvērtīga zinātniskā kvalitāte, tostarp šādus elementus:

Tehniskais paņēmiens Piemērojamība a) Nepārtraukti procesa parametru, kas demonstrē procesa stabilitāti, piemēram, temperatūra, O2 saturs, spiediens un plūsmas ātrums un CO emisijas, mērījumi Piemēro procesiem krāsnī b) Kritisko procesa parametru, piemēram, kurināmā padeve, regulāra dozēšana un liekais skābeklis, monitorings un stabilizēšana c) Nepārtraukti vai periodiski putekļu, NOx, SOx, CO emisiju un NH3 emisiju mērījumi, kad izmanto SNCR Piemēro procesiem krāsnī d) Nepārtraukti vai periodiski HCl un HF emisiju mērījumi, ja atkritumi tiek līdzsadedzināti Piemēro procesiem krāsnī e) Nepārtraukti vai periodiski TOC emisiju mērījumi vai nepārtraukti mērījumi, ja atkritumi tiek līdzsadedzināti Piemēro procesiem krāsnī f) Periodiski PCDD/F un metālu emisiju mērījumi Piemēro procesiem krāsnī g) Nepārtraukti vai periodiski putekļu emisiju mērījumi Piemēro ar krāsni nesaistītiem procesiem Nelieliem avotiem (<10 000 Nm3/h) mērījumu biežums ir jābalsta uz uzturēšanas pārvaldības sistēmu.

Apraksts

Nepārtrauktu vai periodisku 32. LPTP c) līdz f) punktā minēto mērījumu izvēle ir balstīta uz emisijas avotu un paredzētā piesārņotāja veidu.

Periodiskiem putekļu, NOx , SOx un CO emisiju mērījumiem, sniegta norāde attiecībā uz biežumu vienu reizi mēnesī līdz vienai reizei gadā normālas ekspluatācijas laikā.

Periodiskiem PCDD/F, TOC, HCl, HF, metālu emisiju mērījumiem jāpiemēro biežums, kas piemērots izejvielām un kurināmajam, ko izmanto procesā.

1.3.3 Enerģijas patēriņš

33. Lai samazinātu/līdz minimumam ierobežotu siltumenerģijas patēriņu, LPTP ir jāizmanto šādu tehnisko paņēmienu apvienojums:

Tehniskais paņēmiens Apraksts Piemērojamība a) Piemēro uzlabotas un optimizētas krāsns sistēmas un netraucētu un stabilu krāsns darbības procesu, kas ir tuvu noteiktajiem procesa parametriem, izmantojot: I. procesa kontroles optimizāciju; II. siltuma atgūšanu no dūmgāzēm (piem., izmanto lieko siltumu no kaļķakmens žāvēšanai paredzētajām rotācijas krāsnīm citiem procesiem, piemēram, kaļķakmens smalcināšanai) III. mūsdienīgas gravimetriskas cietā kurināmā padeves sistēmas; IV. iekārtu tehniskā apkope (piemēram, gaisa necaurlaidība, uzgunsizturīgo materiālu erozija) V. izmanto optimālu akmens graudu izmēru Uzturot krāsns kontroles parametrus tuvu to optimālajām vērtībām, samazinās visi patēriņa parametri, citstarp, saistībā ar samazinātu darbības beigšanas reižu skaitu un nestabiliem apstākļiem Optimāla lieluma akmens graudu izmantošana atkarīga no izejvielu pieejamības Tehnisko paņēmienu a) II piemēro tikai garajām rotācijas krāsnīm (LRK) b) Izmanto tādu kurināmo, kas pozitīvi ietekmē siltumenerģijas patēriņu Kurināmā īpašības, piemēram, augsta siltumspēja un zems mitruma saturs, var pozitīvi ietekmēt siltumenerģijas patēriņu Piemērojamība atkarīga no tehniskās iespējas izmantot izraudzīto kurināmo krāsnī un no piemērota kurināmā pieejamības (piem., liela siltumspēja un zems mitrums), ko var ietekmēt dalībvalsts politika enerģētikas jomā c) Ierobežo lieko gaisu Liekā gaisa, ko izmanto dedzināšanai, samazinājums tieši ietekmē kurināmā patēriņu, jo lielam gaisa procentuālajam daudzumam vajadzīgs vairāk siltumenerģijas, lai uzsildītu pārmērīgo daudzumu Liekā gaisa ierobežojumi siltumenerģijas patēriņu ietekmē tikai LRK un PRK Tehniskais paņēmiens var palielināt TOC un CO emisijas Piemēro LRK un PRK, ņemot vērā dažu zonu iespējamo pārkaršanu krāsnī, kā rezultātā var samazināties ugunsizturīgo materiālu kalpošanas laiks.

Ar LPTP saistītie patēriņa līmeņi

Skat. 6. tabulu.

6. tabula

Ar LPTP saistītie līmeņi siltumenerģijas patēriņam kaļķu un dolomītkaļķu rūpniecībā

Krāsns veids Siltumenerģijas patēriņš (19) GJ/tonna produkta Garās rotācijas krāsnis (LRK) 6,0 – 9,2 Rotācijas krāsnis ar priekšsildītāju (PRK) 5,1 – 7,8 Paralēlas plūsmas reģeneratīvās krāsnis (PFRK) 3,2 – 4,2 Gredzenveida šahtas krāsnis (ASK) 3,3 – 4,9 Jauktas padeves šahtas krāsnis (MFSK) 3,4 – 4,7 Citas krāsnis (OK) 3,5 – 7,0

34. Lai samazinātu elektroenerģijas patēriņu, LPTP ir jāizmanto viens no šādiem tehniskajiem paņēmieniem vai to apvienojums:

Tehniskais paņēmiens a) Izmanto energopārvaldības sistēmas b) Izmanto optimāla lieluma kaļķakmens graudus c) Izmanto energoefektīvas smalcināšanas iekārtas un citas ar elektrību darbināmas iekārtas

Apraksts – tehniskais paņēmiens B

Vertikālajās krāsnīs parasti var dedzināt tikai rupjus kaļķakmens gabalus. Tomēr rotācijas krāsnis ar lielāku enerģijas patēriņu var valorizēt mazas frakcijas un jaunajās vertikālajās krāsnīs var dedzināt mazas granulas no 10 mm. Krāsnī iekrauto akmeņu lielākas granulas tiek vairāk izmantotas vertikālajās krāsnīs nekā rotācijas krāsnīs.

1.3.4 Kaļķu patēriņš

35. Lai samazinātu kaļķu patēriņu, LPTP jāizmanto viens no šādiem tehniskajiem paņēmieniem vai to apvienojums:

Tehniskais paņēmiens Piemērojamība a) Īpaša ieguve, smalcināšana un pareizi orientēta kaļķakmens izmantošana (kvalitāte, graudu lielums) Vispārīgi piemēro kaļķu rūpniecībā, tomēr akmens apstrāde atkarīga no kaļķakmens kvalitātes. b) Izvēlas krāsnis, kas darbojas ar optimāliem tehniskajiem paņēmieniem, kas ļauj izmantot kaļķakmens graudus plašākā lieluma diapazonā, lai optimāli izmantotu iegūto kaļķakmeni Piemēro jaunām iekārtām un ievērojamai krāsns modernizācijai. Vertikālajās krāsnīs principā var dedzināt tikai rupjus kaļķakmens gabalus. Smalku kaļķu PPRK un/vai rotācijas krāsnis var darboties ar mazākiem kaļķakmens graudu lielumiem.

1.3.5 Kurināmā izvēle

36. Lai nepieļautu samazinātu emisijas, LPTP ir jāveic rūpīga krāsnī ievadītā kurināmā atlase un kontrole.

Apraksts

Kurināmais, kas tiek ievadīts krāsnī, var ievērojami ietekmēt emisijas gaisā saistībā ar to piemaisījumu saturu. Sēra (jo īpaši garajās rotācijas krāsnīs), slāpekļa un hlora saturs ietekmē virkni SOx, NOx un HCl emisiju dūmgāzēs. Atkarībā no kurināmā ķīmiskā sastāva un izmantotās krāsns veida pienācīgi izraudzīts kurināmais vai kurināmā maisījums var sniegt emisiju samazinājumus.

Piemērojamība

Izņemot jauktas padeves šahtas krāsnis, visu veidu krāsnis var darboties ar visu veidu kurināmo un kurināmā maisījumu, ņemot vērā kurināmā pieejamību, ko var ietekmēt dalībvalsts politika enerģētikas jomā. Kurināmā izvēle atkarīga arī no vēlamās galaprodukta kvalitātes, tehniskās iespējas izmantot kurināmo izvēlētajā krāsnī un ekonomiskajiem apsvērumiem.

1.3.5.1 Degošu atkritumu izmantošana

1.3.5.1.1 Atkritumu kvalitātes kontrole

37. Lai garantētu kaļķu apdedzināšanas krāsnī par kurināmo izmantoto atkritumu īpašības, LPTP ir jāizmanto šādi tehniskie paņēmieni:

Tehniskais paņēmiens a) Piemēro kvalitātes nodrošināšanas sistēmu, lai garantētu un kontrolētu atkritumu īpašības un lai analizētu visus atkritumus, ko paredzēts izmantot kā kurināmo krāsnī: I. nemainīga kvalitāte II. fiziskās īpašības, piemēram, emisiju veidošanās, rupjība, reaģētspēja, degtspēja, siltumspēja III. ķīmiskās īpašības, piemēram, kopējais hlora saturs, sēra, sārmu un fosfāta saturs un attiecīgo metālu (piemēram, kopējais hroms, svins, kadmijs, dzīvsudrabs un tallijs) saturs b) Kontrolē attiecīgo komponentu daudzumu par kurināmo izmantojamajiem atkritumiem, piemēram, halogēnu kopējo saturu, metālus (piemēram, hroma kop. saturu, svinu, kadmiju, dzīvsudrabu, talliju) un sēru

1.3.5.1.2 Atkritumu iekraušana krāsnī

38. Lai nepieļautu/samazinātu emisijas, kas rodas no degošu atkritumu izmantošanas krāsnī, LPTP ir jāizmanto šādi tehniskie paņēmieni:

Tehniskais paņēmiens a) Izmanto atbilstošus degļus piemērotu atkritumu iekraušanai atkarībā no krāsns konstrukcijas un darbības b) Darbina tādā veidā, lai gāzes temperatūra, kas rodas atkritumu līdzsadedzināšanā, rastos regulējamos un vienveidīgos apstākļos un arī visnelabvēlīgākajos apstākļos uz 2 s tiktu paaugstināta līdz 850 °C c) Paaugstina temperatūru līdz 1 100 °C, ja notiek tādu atkritumu līdzsadedzināšana, kas satur vairāk nekā 1 % hlororganisko vielu, izsakot hlorā d) Nepārtraukti un pastāvīgi iekrauj atkritumus e) Pārtrauc atkritumu iekraušanu krāsns darbības uzsākšanas un/vai beigšanas laikā, kad nav iespējams nodrošināt atbilstošu temperatūru un uzturēšanās ilgumu krāsnī, kā minēts b) un c) punktā

1.3.5.1.3 Drošības pārvaldība bīstamo atkritumu izmantošanā

39. Lai nepieļautu nejaušas emisijas, LPTP ir jāizmanto drošības pārvaldība, glabājot bīstamos atkritumus, strādājot ar tiem un tos iekraujot krāsnī.

Apraksts

Drošības pārvaldība darbā ar bīstamiem atkritumiem, piemēram, tos glabājot, strādājot ar tiem un iekraujot krāsnī, ietver ar riskiem pamatotu pieeju, ņemot vērā atkritumu avotu un veidu, veicot izmantojamo atkritumu marķēšanu, pārbaudi, paraugu ņemšanu un testēšanu.

1.3.6 Putekļu emisijas

1.3.6.1 Difūzās putekļu emisijas

40. Lai samazinātu/novērstu difūzās putekļu emisijas darbībās, kurās rodas putekļi, LPTP jāizmanto viens no šādiem tehniskajiem paņēmieniem vai to apvienojums:

Tehniskais paņēmiens a) Putekļus radošas darbības, piemēram, smalcināšana, sijāšana un maisīšana, norobežo/ iekapsulē. b) Gadījumā, ja ir iespējama putekļu emisiju izdalīšanās no putekļainiem materiāliem, izmanto slēgtus konveijerus un elevatorus, kas pēc savas uzbūves ir noslēgta sistēma. c) Lai risinātu ar putekļiem piesātināta gaisa masu pārvietošanos pildīšanas darbību laikā, izmanto atbilstoša tilpuma glabāšanas tvertnes, līmeņa rādītājus ar izslēgšanas slēdžiem un filtriem. d) Izmanto cirkulācijas procesu, ko lieto pneimatiskās pievades sistēmās. e) Materiālu apstrāde noslēgtās sistēmās zem negatīva spiediena un velkmes attīrīšana no putekļiem ar auduma filtru pirms izvadīšanas gaisā. f) Samazina gaisa izplūdes un noplūdes vietas, pabeidz montāžu. g) Veic atbilstošu un pilnīgu iekārtas tehnisko apkopi h) Izmanto automātiskas iekārtas un kontroles sistēmas. i) Izmanto nepārtrauktas un netraucētas darbības. j) Izmanto elastīgus uzpildes cauruļvadus, kas aprīkoti ar putekļu savākšanas sistēmu kaļķu kraušanai, kas atrodas vienā līmenī ar kravas automašīnas iekraušanas platformu.

Piemērojamība

Izejvielu sagatavošanas darbībās, piemēram, drupināšanā un sijāšanā, parasti putekļu atdalīšana nav vajadzīga izejvielās esošā mitruma dēļ.

41. Lai samazinātu/novērstu difūzās putekļu emisijas beztaras glabāšanas zonās, LPTP jāizmanto viens no šādiem tehniskajiem paņēmieniem vai to apvienojums:

Tehniskais paņēmiens a) Norobežo glabāšanas vietas, izmantojot aizslietņus, sienas vai vertikālus augus (mākslīgas vai dabīgas vēja barjeras atklātu kaudžu aizsardzībai no vēja). b) Izmanto produktu tvertnes un slēgtu, pilnībā automatizētas izejvielu glabātavas. Minētie uzglabāšanas veidi ir aprīkoti ar vienu vai vairākiem auduma filtriem, lai novērstu difūzu putekļu veidošanos iekraušanas vai izkraušanas laikā. c) Samazina difūzās putekļu emisijas uzkrājumos, izmantojot pietiekamu mitrināšanu krājumu sadales punktos un izmanto pielāgojama augstuma konveijera lentas. Izmantojot mitrināšanas vai smidzināšanas pasākumus/ tehniskos paņēmienus, teritoriju var noslēgt un lieko ūdeni savākt, nepieciešamības gadījumā to var attīrīt un izmantot noslēgtos ciklos. d) Samazina difūzās putekļu emisijas glabāšanas vietu sadales punktos, ja tās nevar novērst, pielāgojot izvades augstumu mainīgajam kaudzes augstumam, ja iespējams – automātiski, vai samazinot izkraušanas ātrumu. e) Uztur zonas mitras, jo īpaši sausās zonas, izmantojot smidzināšanas ierīces, un tīra minētās teritorijas ar ielu tīrītājiem. f) Likvidēšanas darbībās izmanto vakuuma sistēmas. Jaunas ēkas var viegli aprīkot ar stacionārām sistēmām tīrīšanai ar vakuumu, bet esošās ēkas parasti labāk aprīko ar mobilām sistēmām un elastīgiem savienojumiem. g) Samazina difūzās putekļu emisijas, kas rodas kravas automašīnu izmantotās zonās, pēc iespējas noklājot tās ar ceļa segumu un uzturot virsmas pēc iespējas tīras. Difūzās putekļu emisijas, jo īpaši sausos laika apstākļos, var samazināt ar ceļu laistīšanu. Lai līdz minimumam samazinātu difūzās putekļu emisijas, piemēro labas saimniekošanas praksi.

1.3.6.2 Novirzītas putekļu emisijas darbībās, kurās rodas putekļi, izņemot apdedzināšanas procesus

42. Lai samazinātu novirzītas putekļu emisijas darbībās, kurās rodas putekļi, izņemot apdedzināšanas procesus, LPTP jāizmanto viens no šādiem tehniskajiem paņēmieniem un jāizmanto uzturēšanas pārvaldības sistēma, kurā īpaša uzmanība pievērsta filtru darbībai:

Tehniskais paņēmiens (20) (21) Piemērojamība a) Auduma filtrs Piemēro malšanas un smalcināšanas ražošanas uzņēmumos un pakārtotos procesos kaļķu rūpniecībā; materiālu transportēšanā, un uzglabāšanas un kraušanas iekārtās. Auduma filtru piemērojamību dzēsto kaļķu ražošanas uzņēmumos var ierobežot dūmgāzu augsts mitrums un zema temperatūra. b) Slapjie skruberi Galvenokārt piemēro dzēsto kaļķu ražošanas uzņēmumos.

Ar LPTP saistītie emisiju līmeņi (LPTP SEL)

Skat. 7. tabulu.

7. tabula

Ar LPTP saistītie emisiju līmeņi novirzītām putekļu emisijām darbībās, kurās rodas putekļi, izņemot apdedzināšanas procesus

Tehniskais paņēmiens Vienība LPTP-SEL (diennakts vidējā vērtība vai vidējais paraugu ņemšanas laikā (punktveida mērījumi, vismaz pusstundu)) Auduma filtrs mg/Nm3 <10 Slapjais skruberis mg/Nm3 <10 – 20

Jāatzīmē, ka nelieliem avotiem (<10 000 Nm3/h) jāņem vērā prioritātes pieeja attiecībā uz filtra darbības pārbaudes biežumu (skat. 32. LPTP).

1.3.6.3 Apdedzināšanas procesu radītas putekļu emisijas

43. Lai samazinātu apdedzināšanas procesu dūmgāzu radītas putekļu emisijas, LPTP jāizmanto dūmgāzu attīrīšana ar filtru. Var izmantot vienu no šādiem tehniskajiem paņēmieniem vai to apvienojumu:

Tehniskais paņēmiens (22) Piemērojamība a) Elektrostatiskais filtrs (ESP) Piemēro visām krāsns sistēmām. b) Auduma filtrs Piemēro visām krāsns sistēmām. c) Slapjā putekļu atdalīšana Piemēro visām krāsns sistēmām. d) Centrbēdzes atdalīšana/ ciklons Centrbēdzes atdalīšana ir piemērota tikai kā priekšatdalīšana un to var izmantot visu krāsns sistēmu dūmgāzu priekšattīrīšanai.

Ar LPTP saistītie emisiju līmeņi

Skat. 8. tabulu.

8. tabula

Ar LPTP saistītie emisiju līmeņi apdedzināšanas procesu dūmgāzu radītām putekļu emisijām

Tehniskais paņēmiens Vienība LPTP-SEL (diennakts vidējā vērtība vai vidējais paraugu ņemšanas laikā (punktveida mērījumi, vismaz pusstundu)) Auduma filtrs mg/Nm3 <10 Elektrostatiskais filtrs un citi filtri mg/Nm3 <20 (23)

1.3.7 Gāzveida savienojumi

1.3.7.1 Primārie tehniskie paņēmieni gāzveida savienojumu emisiju samazināšanai

44. Lai samazinātu apdedzināšanas procesu dūmgāzu radītās gāzveida savienojumu (piemēram, NOx, SOx, HCl, CO, TOC/VOC, gaistošu metālu) emisijas, LPTP jāizmanto viens no šādiem tehniskajiem paņēmieniem vai to apvienojums:

Tehniskais paņēmiens Piemērojamība a) Rūpīgi izraugās un kontrolē krāsnī nonākošās vielas. Piemēro vispārīgi b) Samazina piesārņotāju prekursorus kurināmajā un, ja iespējams, izejvielās, t. i., I. pēc iespējas izraugoties kurināmo ar zemu sēra saturu (jo īpaši garās rotācijas krāsnīs), slāpekļa un hlora saturu; II. pēc iespējas izraugoties izejvielas ar zemu organisko vielu saturu; III. procesam un deglim izraugoties degošus atkritumus. Vispārīgi piemēro kaļķu rūpniecībā atkarībā no izejvielu un kurināmā vietējas pieejamības, izmantotās krāsns veida, vēlamajām produkta īpašībām un tehniskajām iespējām kurināmā padevei izvēlētajā krāsnī. c) Izmanto procesa optimizācijas tehniskos paņēmienus, lai nodrošinātu sēra dioksīda efektīvu absorbēšanu (piemēram, efektīvu saskari starp krāsns gāzēm un nedzēstajiem kaļķiem) Piemēro visos kaļķu ražošanas uzņēmumos. Kopumā pilnīga procesa automatizācija nav sasniedzama nekontrolējamo mainīgo (t. i. kaļķu kvalitātes) dēļ.

1.3.7.2 NOx emisijas

45. Lai samazinātu apdedzināšanas procesu dūmgāzu radītās NOx emisijas, LPTP jāizmanto viens no šādiem tehniskajiem paņēmieniem vai to apvienojums:

Tehniskais paņēmiens Piemērojamība a) Primārie tehniskie paņēmieni I. Izraugās piemērotu kurināmo un ierobežo slāpekļa saturu kurināmajā Piemēro vispārīgi kaļķu rūpniecībā atkarībā no kurināmā pieejamības, ko var ietekmēt dalībvalsts enerģētikas politika, un atkarībā no tehniskajām iespējām konkrēta kurināmā veida padevei izvēlētajā krāsnī. II. Optimizē procesu, tostarp liesmu veidošanos un temperatūras profilu Procesa optimizāciju un procesa kontroli var piemērot kaļķu rūpniecībā, taču tas atkarīgs no galaprodukta kvalitātes III. Degļa konstrukcija (zema līmeņa NOX emisiju deglis) (24) Zemu NOX emisiju degli piemēro rotācijas krāsnīs un gredzenveida šahtas krāsnīs, kas rada apjomīgas primārā gaisa masas. Paralēlas plūsmas reģeneratīvajās krāsnīs (PFRK) un citās šahtu krāsnīs norit bezliesmas sadegšana, tādējādi padarot zemu NOX emisiju degļus par nepiemērotiem minētā veida krāsnīm. IV. Pakāpeniska gaisa padeve (24) Nepiemērota šahtas krāsnīm. Piemēro vienīgi rotācijas krāsnīs ar priekšsildītāju (PRK), izņemot dedzināto kaļķu ražošanu. Piemērojamība var būt ierobežota atkarībā no galaprodukta veida, ko ietekmē iespējama atsevišķu krāsns zonu pārkaršana un tai sekojoša ugunsizturīgā izklājuma noārdīšanās. b) SNCR (24) Piemēro Lepola rotācijas krāsnīs. Skatīt arī 46. LPTP.

Ar LPTP saistītie emisiju līmeņi

Skat. 9. tabulu.

9. tabula

Ar LPTP saistītie emisiju līmeņi kaļķu rūpniecībā apdedzināšanas procesu dūmgāzu radītām NOx emisijām

Krāsns veids Vienība LPTP-SEL (diennakts vidējā vērtība vai vidējais paraugu ņemšanas laikā (punktveida mērījumi, vismaz pusstundu), izteikta ar NO2) PFRK, ASK, MFSK, OSK mg/Nm3 100 – 350 (25) (27) LRK, PRK mg/Nm3 <200 – 500 (25) (26)

46. Izmantojot SNCR, LPTP jāpanāk efektīva NOx samazināšana, saglabājot pēc iespējas mazu amonjaka izslīdēšanu, izmantojot šādu tehnisko paņēmienu:

Tehniskais paņēmiens a) Līdztekus stabilam darbības procesam piemēro atbilstošu un pietiekamu emisiju samazināšanas efektivitāti b) Piemēro labu stehiometrisko attiecību un amonjaka sadalījumu, lai panāktu iespējami lielāku NOx emisiju samazināšanas efektivitāti un samazinātu amonjaka izslīdēšanu c) Saglabā pēc iespējas mazu izslīdēšanu (nereaģējuša amonjaka ietekmē) no dūmgāzēm, ņemot vērā NOx attīrīšanas efektivitātes un izslīdēšanas korelāciju.

Piemērojamība

Piemērojama tikai Lepola rotācijas krāsnīs, kur sasniedzama ideālā temperatūra diapazonā no 850 līdz 1 020 °C Skatīt arī 45. LPTP b) tehnisko paņēmienu.

Ar LPTP saistītie emisiju līmeņi

LPTP–SEL dūmgāzu radītai NH3 emisiju izslīdēšanai ir <30 mg/Nm3, kā diennakts vidējā vērtība vai vidējais paraugu ņemšanas laikā (punktveida mērījumi, vismaz pusstundu).

1.3.7.3 SOx emisijas

47. Lai samazinātu apdedzināšanas procesu dūmgāzu radītās SOx emisijas, LPTP jāizmanto viens no šādiem tehniskajiem paņēmieniem vai to apvienojums:

Tehniskais paņēmiens Piemērojamība a) Optimizē procesu, lai nodrošinātu sēra dioksīda efektīvu absorbēšanu (piemēram, efektīvu saskari starp krāsns gāzēm un nedzēstajiem kaļķiem). Procesa kontroles optimizācija ir piemērojama visos kaļķu ražošanas uzņēmumos. b) Izraugās kurināmo ar zemu sēra saturu. Piemēro vispārīgi atkarībā kurināmā pieejamības, jo īpaši garās rotācijas krāsnīs (LRK) lielā SOx emisiju apjoma dēļ. c) Izmanto absorbenta pievienošanas tehnisko paņēmienu (piemēram, absorbenta pievienošana, dūmgāzu attīrīšana ar filtru vai aktīvās ogles iesmidzināšana) (28) Absorbenta pievienošanas tehniskie paņēmieni principā ir piemērojami kaļķu rūpniecībā, tomēr šis tehniskais paņēmiens kaļķu rūpniecībā 2007. gadā vēl netika piemērots. Lai izvērtētu tā piemērojamību, nepieciešama papildu izpēte, īpaši attiecībā uz rotācijas krāsnīm.

Ar LPTP saistītie emisiju līmeņi

Skat. 10. tabulu.

10. tabula

Ar LPTP saistītie emisiju līmeņi kaļķu rūpniecībā apdedzināšanas procesu dūmgāzu radītām SOx emisijām

Krāsns veids Vienība LPTP-SEL (29) (30) (diennakts vidējā vērtība vai vidējais paraugu ņemšanas laikā (punktveida mērījumi, vismaz pusstundu), SOx, kas izteikts kā SO2) PFRK, ASK, MFSK, OSK, PRK mg/Nm3 <50 – 200 LRK mg/Nm3 <50 – 400

1.3.7.4 CO emisijas un CO izplūdes

1.3.7.4.1 CO emisijas

48. Lai samazinātu apdedzināšanas procesu dūmgāzu radītās CO emisijas, LPTP jāizmanto viens no šādiem tehniskajiem paņēmieniem vai to apvienojums:

Tehniskais paņēmiens Piemērojamība a) Izraugās izejvielas ar zemu organisko vielu saturu. Piemēro vispārīgi kaļķu rūpniecībā, ņemot vērā ierobežojumus, kas saistīti ar izejvielu vietējo pieejamību un sastāvu, izmantotās krāsns veidu un galaprodukta kvalitāti. b) Izmanto procesa optimizācijas tehniskos paņēmienus, lai panāktu stabilu un pilnīgu sadegšanu. Piemēro visos kaļķu ražošanas uzņēmumos. Kopumā pilnīga procesa automatizācija nav sasniedzama nekontrolējamo mainīgo (t. i. kaļķu kvalitātes) dēļ.

Šajā kontekstā skatīt arī 1.3.1. nodaļas 30. un 31. LPTP un 1.3.2. nodaļas 32. LPTP.

Ar LPTP saistītie emisiju līmeņi

Skat. 11. tabulu.

11. tabula

Ar LPTP saistītie emisiju līmeņi apdedzināšanas procesu dūmgāzu radītam CO

Krāsns veids Vienība LPTP-SEL (31) (32) (diennakts vidējā vērtība vai vidējais paraugu ņemšanas laikā (punktveida mērījumi, vismaz pusstundu)) PFRK, OSK, LRK, PRK mg/Nm3 <500

1.3.7.4.2 CO izplūžu samazināšana

49. Lai samazinātu CO izplūžu biežumu, izmantojot elektrostatiskos filtrus, LPTP jāizmanto šādi tehniskie paņēmieni:

Tehniskais paņēmiens a) Pārvalda CO izplūdes, lai samazinātu ESP dīkstāvi b) Veic nepārtrauktus automātiskus CO mērījumus, izmantojot monitoringa iekārtas, kam īss reaģēšanas laiks un kas atrodas tuvu CO avotam

Apraksts

Ja dūmgāzēs tiks konstatēts paaugstināts CO līmenis, drošības nolūkā, ņemot vērā sprādzienbīstamības risku, ESP būs jāizslēdz. Turpmāk minētie tehniskie paņēmieni novērš CO izplūdes, tādējādi samazinot ESP izslēgšanas reizes:

— sadegšanas procesa kontrole;

— izejvielu organiskā piesārņojuma slodzes kontrole;

— kurināmā kvalitātes un kurināmā padeves sistēmas kontrole.

Pārsvarā darbības pārrāvumi notiek darba uzsākšanas posmā. Drošas ekspluatācijas nolūkā gāzu analizatoriem ESP aizsardzībai jāatrodas tiešsaistē visos darbības posmos, un ESP dīkstāvi var samazināt, izmantojot rezerves monitoringa sistēmu, kas uzturēta darbības kārtībā.

Nepārtraukta CO monitoringa sistēmai jābūt optimizētai attiecībā uz reaģēšanas laiku un tai jābūt novietotai tuvu CO avotam, piemēram, pie priekšsildītāja torņa izvada vai pie krāsns ieplūdes, piemērojot slapjā paņēmiena krāsnis.

Piemērojamība

Vispārīgi piemērojama rotācijas krāsnīs, kas aprīkotas ar elektrostatiskiem filtriem (ESP).

1.3.7.5 Kopējās organiskā oglekļa emisijas (TOC)

50. Lai samazinātu apdedzināšanas procesu dūmgāzu radītās TOC emisijas, LPTP jāizmanto viens no šādiem tehniskajiem paņēmieniem vai to apvienojums:

Tehniskais paņēmiens a) Piemēro vispārējos primāros tehniskos paņēmienus un monitoringu (skat. arī 1.3.1. nodaļas 30. un 31. LPTP un 1.3.2. nodaļas 32. LPTP). b) Izvairās no tādu izejvielu padeves krāsnī, kurās ir augsts gaistošo organisko savienojumu saturs (izņemot dzēsto kaļķu ražošanā).

Piemērojamība

Vispārējo primāro tehnisko paņēmienu un monitoringa piemērojamību skatīt 1.3.1. nodaļas 30. un 31. LPTP un 1.3.2. nodaļas 32. LPTP.

Minētais b) tehniskais paņēmiens ir vispārīgi piemērojams kaļķu rūpniecībā atkarībā no vietējo izejvielu pieejamības un/vai kaļķu produkta veida.

Ar LPTP saistītie emisiju līmeņi

Skat. 12. tabulu.

12. tabula

Ar LPTP saistītie emisiju līmeņi apdedzināšanas procesu dūmgāzu radītam TOC

Krāsns veids Vienība LPTP-SEL (33) (diennakts vidējā vērtība vai vidējais paraugu ņemšanas laikā (punktveida mērījumi, vismaz pusstundu)) LRK, PRK mg/Nm3 <10 ASK, MFSK (34), PFRK (34) mg/Nm3 <30

1.3.7.6 Ūdeņraža hlorīda (HCl) un ūdeņraža fluorīda (HF) emisijas

51. Lai samazinātu apdedzināšanas procesu dūmgāzu radītās HCl emisijas un HF emisijas, kad izmanto atkritumus, LPTP jāizmanto šādi tehniskie paņēmieni:

Tehniskais paņēmiens a) Izmanto tradicionālo kurināmo ar zemu hlora un fluora saturu. b) Ierobežo hlora un fluora saturu jebkuros atkritumos, kas tiks izmantoti kā kurināmais kaļķu krāsnīs.

Piemērojamība

Tehniskie paņēmieni ir vispārīgi piemērojami kaļķu rūpniecībā atkarībā no piemērota kurināmā vietējās pieejamības.

Ar LPTP saistītie emisiju līmeņi

Skat. 13. tabulu.

13. tabula

Ar LPTP saistītie emisiju līmeņi apdedzināšanas procesu dūmgāzu radītām HCl un HF emisijām, kad izmanto atkritumus

Emisijas Vienība LPTP-SEL (diennakts vidējā vērtība vai vidējais paraugu ņemšanas laikā (punktveida mērījumi, vismaz pusstundu)) HCl mg/Nm3 <10 HF mg/Nm3 <1

1.3.8 PCDD/F emisijas

52. Lai novērstu vai samazinātu apdedzināšanas procesu dūmgāzu radītās PCDD/F emisijas, LPTP jāizmanto viens no šādiem primārajiem tehniskajiem paņēmieniem vai to apvienojums:

Tehniskais paņēmiens a) Izraugās kurināmā ar zemu hlora saturu. b) Ierobežo ar kurināmo ievadītā vara daudzumu. c) Samazina dūmgāzu uzturēšanās laiku un skābekļa saturu zonās, kur temperatūra ir diapazonā no 300 līdz 450 °C.

Ar LPTP saistītie emisiju līmeņi

LPTP-SEL ir <0,05 – 0,1 ng PCDD/F I-TEQ/Nm 3, kā vidējais parauga ņemšanas periodā (6 – 8 stundas)

1.3.9 Metālu emisijas

53. Lai samazinātu apdedzināšanas procesu dūmgāzu radītās metālu emisijas, LPTP jāizmanto viens no šādiem tehniskajiem paņēmieniem vai to apvienojums:

Tehniskais paņēmiens a) Izraugās kurināmo ar zemu metālu saturu. b) Izmanto kvalitātes nodrošināšanas sistēmu degošu atkritumu īpašību garantēšanai. c Ierobežo attiecīgo metālu, jo īpaši dzīvsudraba, saturu materiālos. d) Izmanto kādu no putekļu likvidēšanas tehniskajiem paņēmieniem vai to apvienojumu, kā noteikts 43. LPTP.

Ar LPTP saistītie emisiju līmeņi

Skat. 14. tabulu.

14. tabula

Ar LPTP saistītie emisiju līmeņi apdedzināšanas procesu dūmgāzu radītām metālu emisijām, kad izmanto atkritumus

Metāli Vienība LPTP-SEL (vidējais paraugu ņemšanas laikā (punktveida mērījumi, vismaz pusstundu)) Hg mg/Nm3 <0,05 Σ (Cd, Tl) mg/Nm3 <0,05 Σ (As, Sb, Pb, Cr, Co, Cu, Mn, Ni, V) mg/Nm3 <0,5 NB: Zemi rādītāji tika reģistrēti, piemērojot 53. LPTP a)–d) punktā minētos tehniskos paņēmienus.

Turklāt šajā kontekstā skatīt arī 37. LPTP (1.3.5.1.1. nodaļa) un 38. LPTP (1.3.5.1.2. nodaļa).

1.3.10 Procesa zudumi/atkritumi

54. Lai samazinātu cietos atkritumus no kaļķu ražošanas procesiem un taupītu izejvielas, LPTP ir jāizmanto šādi tehniskie paņēmieni:

Tehniskais paņēmiens Piemērojamība a) Atkārtoti izmanto procesā savāktos putekļus vai citas makrodaļiņas (piemēram, smiltis, grants). Piemēro vispārīgi, ja vien tas iespējams. b) Noteiktos komerciālos produktos izmanto putekļus, specifikācijām neatbilstošus nedzēstos kaļķus un specifikācijām neatbilstošus dzēstos kaļķus. Piemēro vispārīgi dažāda veida komerciālajiem produktiem, ja vien tas iespējams.

1.4 LPTP secinājumi par magnija oksīda rūpniecību

Ja vien nav noteikts citādi, šajā nodaļā izklāstītie LPTP secinājumi attiecas uz visām magnija oksīda rūpniecības iekārtām (sausais paņēmiens).

1.4.1 Monitorings

55. LPTP ir regulāri jāveic procesa parametru un emisiju monitorings un mērījumi, kā arī jāveic emisiju monitorings saskaņā ar attiecīgajiem EN standartiem vai, ja EN standarti nav pieejami, ISO, valsts vai citiem starptautiskajiem standartiem, kas nodrošina tādus datus, kam ir līdzvērtīga zinātniskā kvalitāte, tostarp šādus elementus:

Tehniskais paņēmiens Piemērojamība a) Veic nepārtrauktus procesa parametru, kas demonstrē procesa stabilitāti, piemēram, temperatūra, O2 satura, spiediena un plūsmas ātruma, mērījumus. Vispārīgi piemēro procesiem krāsnī. b) Kritisko procesa parametru, tas ir, izejvielu un kurināmā padeve, regulāra dozēšana un liekais skābeklis, monitorings un stabilizēšana. c) Veic nepārtrauktus vai periodiskus putekļu, NOx, SOx un CO emisiju mērījumus. Vispārīgi piemēro procesiem krāsnī. d) Veic nepārtrauktus vai periodiskus putekļu emisiju mērījumus. Piemēro ar krāsni nesaistītiem procesiem. Nelieliem avotiem (<10 000 Nm3/h) mērījumu biežuma vai darbības rādītāju pārbaudes ir jābalsta uz uzturēšanas pārvaldības sistēmu.

Apraksts

Nepārtrauktu vai periodisku 55. LPTP c) punktā minēto mērījumu izraudzīšanās ir balstīta uz emisijas avotu un paredzētā piesārņotāja veidu.

Periodiskiem krāsns darbības procesā radušos putekļu, NOx, SOx un CO emisiju mērījumiem sniegta norāde attiecībā uz biežumu vienu reizi mēnesī līdz vienai reizei gadā normālas ekspluatācijas laikā.

1.4.2 Enerģijas patēriņš

56. Lai samazinātu siltumenerģijas patēriņu, LPTP jāizmanto šādu tehnisko paņēmienu apvienojums:

Tehniskais paņēmiens Apraksts Piemērojamība a) Piemēro uzlabotu optimizētu krāsns sistēmu un netraucētu un stabilu krāsns darbības procesu, piemērojot: I. procesa kontroles optimizāciju; II. siltuma atgūšanu no krāsns dūmgāzēm un dzesēšanas iekārtām. Kurināmā enerģijas patēriņa samazināšanai var izmantot dūmgāzu siltuma atgūšanu, sākotnēji karsējot magnezītu. No krāsns atgūto siltumu var izmantot kurināmā, izejvielu un dažu iepakojuma materiālu žāvēšanai. Procesa kontroles optimizācija ir piemērojama visās magnija ražošanā izmantotajās krāsnīs. b) Izmanto tādu kurināmo, kas pozitīvi ietekmē siltumenerģijas patēriņu Kurināmā īpašības, piemēram, augsta siltumspēja un zems mitruma saturs, pozitīvi ietekmē siltumenerģijas patēriņu. Piemēro vispārīgi atkarībā no kurināmā pieejamības, izmantotās krāsns veida, vēlamajām ražojuma īpašībām un tehniskajām iespējām kurināmo iesmidzināt izvēlētajā krāsnī. c) Ierobežo pārmērīgu gaisa pieplūdi Pārmērīgs skābekļa līmenis, kas nepieciešams vajadzīgās produkta kvalitātes sasniegšanai un optimālai sadegšanai, praksē parasti ir aptuveni 1 – 3 %. Piemēro vispārīgi

Ar LPTP saistītie patēriņa līmeņi

Ar LPTP saistītie siltumenerģijas patēriņa līmeņi ir 6 – 12 GJ/t atkarībā no procesa un produkta (35).

57. Lai samazinātu elektroenerģijas patēriņu, LPTP jāizmanto viens no šādiem tehniskajiem paņēmieniem vai to apvienojums:

Tehniskais paņēmiens a) Izmanto energopārvaldības sistēmu. b) Izmanto energoefektīvas smalcināšanas iekārtas un citas ar elektrību darbināmas iekārtas.

1.4.3 Putekļu emisijas

1.4.3.1 Difūzās putekļu emisijas

58. Lai samazinātu/novērstu difūzās putekļu emisijas darbībās, kurās rodas putekļi, LPTP jāizmanto viens no šādiem tehniskajiem paņēmieniem vai to apvienojums:

Tehniskais paņēmiens a) Izmanto vienkāršu un lineāru telpas izvietojumu. b) Laba ēku un ceļu apsaimniekošana un atbilstoša un pilnīga iekārtas tehniskā apkope. c) Veic izejvielu kaudžu laistīšanu. d) Norobežo/ iekapsulē putekļus radošas darbības, piemēram, smalcināšana un sijāšana. e) Gadījumā, ja ir iespējama putekļu emisiju izdalīšanās no putekļainiem materiāliem, izmanto slēgtus konveijerus un elevatorus, kas pēc savas uzbūves ir noslēgta sistēma. f) Lai risinātu ar putekļiem piesātināta gaisa masu pārvietošanos pildīšanas darbību laikā, izmanto atbilstošas tilpuma uzglabāšanas tvertnes un tās aprīko ar filtriem. g) Cirkulācijas procesu izmanto pneimatiskās pievades sistēmās. h) Samazina gaisa izplūdes un noplūdes vietas. i) Izmanto automātiskas iekārtas un kontroles sistēmas. k) Izmanto nepārtrauktas un netraucētas darbības.

1.4.3.2 Novirzītas putekļu emisijas no darbībām, kurās rodas putekļi, izņemot apdedzināšanas procesus

59. Lai samazinātu novirzītas putekļu emisijas darbībās, kurās rodas putekļi, izņemot apdedzināšanas procesus, LPTP jāizmanto viens no šādiem dūmgāzu attīrīšanas tehniskajiem paņēmieniem un jāizmanto uzturēšanas pārvaldības sistēma, kurā īpaša uzmanība pievērsta filtru darbībai:

Tehniskais paņēmiens (36) Piemērojamība a) Auduma filtri Vispārīgi piemēro visās magnija oksīda ražošanas iekārtās, jo īpaši putekļainās darbībās, sijāšanā, smalcināšanā un malšanā. b) Centrbēdzes atdalīšana/ cikloni No sistēmas atkarīgas ierobežotas atdalīšanā dēļ cikloni galvenokārt piemērojami kā sākotnējie atdalītāji putekļu rupjajām daļiņām un dūmgāzēm. c) Slapjā putekļu atdalīšana Piemēro vispārīgi

Ar LPTP saistītie emisiju līmeņi

Ar LPTP saistītie emisiju līmeņi novadītām putekļu emisijām darbībās, kurās rodas putekļi, izņemot apdedzināšanas procesus, ir <10 mg/Nm3, kā diennakts vidējā vērtība vai vidējais paraugu ņemšanas laikā (punktveida mērījumi, vismaz pusstundu).

Jāatzīmē, ka nelieliem avotiem (<10 000 Nm3/h) jāņem vērā prioritātes pieeja, kas balstīta uz uzturēšanas pārvaldības sistēmu attiecībā uz filtra darbības pārbaudes biežumu (skat. 55. LPTP).

1.4.3.3 Apdedzināšanas procesā radītas putekļu emisijas

60. Lai samazinātu apdedzināšanas procesu dūmgāzu radītas putekļu emisijas, LPTP jāizmanto dūmgāzu attīrīšana ar filtru, piemērojot vienu no šādiem tehniskajiem paņēmieniem vai to apvienojumu:

Tehniskais paņēmiens (37) Piemērojamība a) Elektrostatiskie filtri (ESP) ESP galvenokārt ir piemērojami rotācijas krāsnīs. Tie piemērojami dūmgāzu temperatūrām, kas pārsniedz rasas punktu un līdz 370 – 400 °C. b) Auduma filtri Principā filtrus, kas paredzēti putekļu likvidēšanai no dūmgāzēm, var piemērot visos magnija oksīda ražošanas procesos. Tos var piemērot dūmgāzu temperatūrām, kas pārsniedz rasas punktu un līdz 280 °C. Kaustiskā kalcinētā magnēzija (CCM) un dedzinātā magnēzija (DM) ražošanā augstās temperatūras, apdedzināšanas procesu radīto dūmgāzu kodīgo īpašību un lielo apjomu dēļ jāizmanto īpaši auduma filtri no augstu temperatūru izturīga filtra materiāla. Tomēr pieredze no magnēzija rūpniecības, kurā ražo DM, liecina, ka apmēram 400 °C temperatūras magnēzija ražošanas dūmgāzēm nav piemērota aprīkojuma. c) Centrbēdzes atdalīšana/ cikloni No sistēmas atkarīgas ierobežotas atdalīšanas dēļ cikloni galvenokārt piemērojami kā sākotnējie atdalītāji putekļu rupjajām daļiņām un dūmgāzēm. d) Slapjā putekļu atdalīšana Piemēro vispārīgi

Ar LPTP saistītie emisiju līmeņi

Ar LPTP saistītie emisiju līmeņi apdedzināšanas procesu dūmgāzu radītām putekļu emisijām ir <20–35 mg/Nm3, kā diennakts vidējā vērtība vai vidējais paraugu ņemšanas laikā (punktveida mērījumi, vismaz pusstundu).

1.4.4 Gāzveida savienojumi

1.4.4.1 Vispārējie primārie tehniskie paņēmieni gāzveida savienojumu emisiju samazināšanai

61. Lai samazinātu apdedzināšanas procesu dūmgāzu radītās gāzveida savienojumu (piemēram, NOx, HCl, SOx, CO) emisijas, LPTP jāizmanto viens no šādiem tehniskajiem paņēmieniem vai to apvienojums:

Tehniskais paņēmiens Piemērojamība a) Rūpīgi izraugās un kontrolē krāsnī nonākošās vielas, lai samazinātu piesārņotāju prekursorus, t. i.: I. pēc iespējas izraugoties kurināmo ar zemu sēra, hlora un slāpekļa saturu; II. izraugoties izejvielas ar zemu organisko vielu saturu; III. procesam un deglim izraugoties degošus atkritumus. Piemēro vispārīgi atkarībā no izejvielu un kurināmā pieejamības, izmantotās krāsns veida, vēlamajām produkta īpašībām un tehniskajām iespējām kurināmā iesmidzināšanai izvēlētajā krāsnī. Magnēzija rūpniecībā atkritumus var uzskatīt par kurināmo, tomēr tas magnēzija rūpniecībā 2007. gadā vēl nav piemērots. b Izmanto procesa optimizācijas mērījumu/tehnisko paņēmienus, lai nodrošinātu netraucētu un stabilu procesu krāsnī, darbojoties tuvu stehiometriski nepieciešamajam gaisam. Procesa kontroles optimizācija ir piemērojama visās magnēzija rūpniecībā izmantotajās krāsnīs Tomēr var būt nepieciešams uzstādīt ļoti modernu procesu kontroles sistēmu.

1.4.4.2 NOx emisijas

62. Lai samazinātu apdedzināšanas procesu dūmgāzu radītās NOx emisijas, LPTP jāizmanto šādu tehnisko paņēmienu apvienojums:

Tehniskais paņēmiens Piemērojamība a) Izraugās piemērotu kurināmo un ierobežo slāpekļa saturu kurināmajā. Piemēro vispārīgi atkarībā no kurināmā pieejamības. b) Optimizē procesu un uzlabo apdedzināšanas tehnisko paņēmienu. Piemēro vispārīgi magnēzija rūpniecībā.

Ar LPTP saistītie emisiju līmeņi

LPTP-SEL apdedzināšanas procesu dūmgāzu radītām NOX emisijām ir <500–1 500 mg/Nm3, kā diennakts vidējā vērtība vai vidējais paraugu ņemšanas laikā (punktveida mērījumi, vismaz pusstundu), kas izteikts kā NO2. Augstākās vērtības saistītas ar dedzinātā magnēzija (DM) iegūšanas augsttemperatūras procesu.

1.4.4.3 CO emisijas un CO izplūdes

1.4.4.3.1 CO emisijas

63. Lai samazinātu apdedzināšanas procesu dūmgāzu radītās CO emisijas, LPTP jāizmanto šādu tehnisko paņēmienu apvienojums:

Tehniskais paņēmiens Apraksts a) Izraugās izejvielas ar zemu organisko vielu saturu. Daļa CO emisiju rodas no izejvielās esošajām organiskajām vielām, tādējādi izejvielu ar zemu organisko vielu saturu izraudzīšanās var samazināt CO emisijas. b) Optimizē procesa kontroli. CO emisiju samazināšanā būtiska nozīme ir pilnīgai un pareizai sadegšanai. Lai sadegšanas laikā uzturētu skābekļa līmeni starp 1 (aglomerāts) un 1,5 % (kodīgs), var kontrolēt gaisa padevi no dzesētāja un primārā gaisa padevi, kā arī dūmcaurules ventilatora vilkmi. Gaisa un kurināmā padeve var samazināt CO emisijas. Turklāt CO emisijas var samazināt, izmainot degļa dziļumu. c) Veic pastāvīgu un nepārtrauktu kontrolētu kurināmā padevi. Kontrolēta kurināmā padevē ietilpst, piemēram: — piltuvveida padevēja un precīzijas rotācijas vārstu izmantošana naftas koksa padevei un/vai — plūsmas mērītāju un precīzijas vārstu izmantošana mazuta vai gāzes padeves regulēšanai krāsns deglī.

Piemērojamība

CO emisiju samazināšanas tehniskie paņēmieni magnēzija rūpniecībā ir vispārīgi piemērojami. Izejvielu ar zemu organisko vielu saturu izraudzīšanās ir atkarīga no izejvielu pieejamības.

Ar LPTP saistītie emisiju līmeņi

LPTP–SEL apdedzināšanas procesu dūmgāzu radītām CO emisijām ir <50–1 000 mg/Nm3, kā diennakts vidējā vērtība vai vidējais paraugu ņemšanas laikā (punktveida mērījumi, vismaz pusstundu).

1.4.4.3.2 CO izplūžu samazināšana

64. Lai samazinātu CO izplūžu skaitu, izmantojot elektrostatiskos filtrus, LPTP jāizmanto šādi tehniskie paņēmieni:

Tehniskais paņēmiens a) Pārvalda CO izplūdes, lai samazinātu ESP dīkstāvi. b) Veic nepārtrauktus automātiskus CO mērījumus, izmantojot monitoringa iekārtas ar īsu reaģēšanas laiku un kas atrodas tuvu CO avotam.

Apraksts

Ja dūmgāzēs tiks konstatēts paaugstināts CO līmenis, drošības nolūkā, ņemot vērā sprādzienbīstamības risku, ESP būs jāizslēdz. Turpmāk minētie tehniskie paņēmieni novērš CO izplūdes, tādējādi samazinot ESP izslēgšanas reizes:

— sadegšanas procesa kontrole;

— izejvielu organiskā piesārņojuma slodzes kontrole;

— kurināmā kvalitātes un kurināmā padeves sistēmas kontrole.

Pārsvarā darbības pārrāvumi notiek darba uzsākšanas posmā. Drošai ekspluatācijai gāzu analizatoriem ESP aizsardzībai jāatrodas tiešsaistē visos darbības posmos, un ESP dīkstāvi var samazināt, izmantojot rezerves monitoringa, kas uzturēta darbībā.

Nepārtraukta CO monitoringa sistēmai jābūt optimizētai attiecībā uz reaģēšanas laiku un tai jābūt novietotai tuvu CO avotam, piemēram, pie priekšsildītāja torņa izvada vai pie krāsns ieplūdes, piemērojot slapjā paņēmiena krāsnis.

Piemērojamība

Vispārīgi piemērojams krāsnīs, kas aprīkotas ar elektrostatiskiem filtriem (ESP).

1.4.4.4 SOx emisijas

65. Lai samazinātu apdedzināšanas procesu dūmgāzu radītās SOx emisijas, LPTP jāizmanto šādu primāro un sekundāro tehnisko paņēmienu apvienojums:

Tehniskais paņēmiens Piemērojamība a) Optimizē procesu Piemēro vispārīgi b) Izraugās kurināmo ar zemu sēra saturu. Piemēro vispārīgi atkarībā no zema sēra satura kurināmā pieejamības, ko var ietekmēt dalībvalsts enerģētikas politika. Kurināmā izraudzīšanās ir atkarīga arī no galaprodukta kvalitātes, tehniskajām iespējām un ekonomiskajiem apsvērumiem. c) Sausa absorbenta pievienošanas tehniskais paņēmiens (sorbenta pievienošana dūmgāzu plūsmā, piemēram, reaktīvas MgO tīrības pakāpes, dzēstie kaļķi, aktīvā ogle, utt.) apvienojumā ar filtru (38) Piemēro vispārīgi d) Slapjais skruberis (38) Sausās teritorijās piemērojamību var ierobežot nepieciešamība pēc liela ūdens daudzuma un pēc notekūdeņu attīrīšanas un ar to saistīto vides faktoru mijiedarbība.

Ar LPTP saistītie emisiju līmeņi

Skat. 15. tabulu.

15. tabula

Ar LPTP saistītie emisiju līmeņi magnēzija rūpniecībā apdedzināšanas procesu dūmgāzu radītām SOx emisijām

Parametrs Vienība LPTP-SEL (39) (40) (diennakts vidējā vērtība vai vidējais paraugu ņemšanas laikā (punktveida mērījumi, vismaz pusstundu)) SOX, kas izteikts kā SO2 mg/Nm3 <50 – 400 (41)

1.4.5 Procesa zudumi/atkritumi

66. Lai samazinātu/līdz minimumam ierobežotu procesa zudumus/atkritumus, LPTP atkārtoti jāizmanto procesā savāktie dažāda veida magnija karbonāta putekļu veidi.

Piemērojamība

Vispārīgi piemērojams atkarībā no putekļu ķīmiskā sastāva.

67. Lai samazinātu/ līdz minimumam ierobežotu procesa zudumus/atkritumus, LPTP atkārtoti jāizmanto citos tirdzniecībai paredzētos produktos savāktie dažāda veida magnija karbonāta putekļu veidi, ja tos nevar otrreizēji pārstrādāt.

Piemērojamība

Magnija karbonāta putekļu izmantošana citos tirdzniecībai paredzētos produktos var būt ārpus uzņēmēja ietekmes.

68. Lai samazinātu/līdz minimumam ierobežotu procesa zudumus/atkritumus, LPTP atkārtoti jāizmanto dūmgāzu atsērošanā pēc slapjā paņēmiena radušos sārņus ražošanas procesā vai citās nozarēs.

Piemērojamība

Dūmgāzu atsērošanā pēc slapjā paņēmiena radušos sārņu izmantošana citās nozarēs var būt ārpus uzņēmēja ietekmes.

1.4.6 Atkritumu izmantošana par kurināmo un/vai izejvielām

69. Lai garantētu par kurināmo un/vai izejvielām izmantojamo atkritumu īpašības, LPTP ir jāizmanto šādi tehniskie paņēmieni:

Tehniskais paņēmiens a) Izraugās procesam un deglim piemērotus atkritumus. b) Izmanto kvalitātes nodrošināšanas sistēmu, lai garantētu un kontrolētu atkritumu īpašības un lai analizētu visus atkritumus, ko paredzēts izmantot: I. pieejamība; II. nemainīga kvalitāte; III. fiziskās īpašības, piemēram, emisiju veidošanās, rupjība, reaģētspēja, degtspēja, siltumspēja; IV. ķīmiskās īpašības, piemēram, hlora, sēra, sārmu un fosfāta saturs un attiecīgo metālu (piemēram, hroma kop. saturs, svins, kadmijs, dzīvsudrabs un tallijs) saturs. c) Kontrolē attiecīgo parametru daudzumu izmantojamajiem atkritumiem, piemēram, halogēnu kopējo saturu, metālus (piemēram, hroma kop. saturu, svinu, kadmiju, dzīvsudrabu, talliju) un sēru.

Piemērojamība

Atkritumus magnēzija rūpniecībā var izmantot par kurināmo un/vai izejvielām (lai gan 2007. gadā tas vēl netika piemērots) atkarībā no pieejamības, izmantotās krāsns veida, vēlamajām produkta īpašībām un tehniskajām iespējām kurināmā padevei izvēlētajā krāsnī.

TEHNISKO PAŅĒMIENU APRAKSTS

1.5 Tehnisko paņēmienu apraksts cementa rūpniecībā

1.5.1 Putekļu emisijas

Tehniskais paņēmiens Apraksts a) Elektrostatiskie filtri (ESP) Elektrostatiskie filtri (ESP) makrodaļiņu ceļā gaisa plūsmā ģenerē elektrostatisko lauku. Daļiņas iegūst negatīvu lādiņu un migrē uz pozitīvi lādētajām kolektoru platēm. Kolektoru plates periodiski sakrata vai ievibrē, izkustinot materiālu, lai tas iekristu apakšā esošajos kolektoru bunkuros. Svarīgi, lai ESP kratīšanas cikli tiktu optimizēti, lai samazinātu makrodaļiņu atkārtotu līdznešanu, tādējādi samazinot spēju ietekmēt dūmu redzamību. ESP raksturo spēja darboties augsttemperatūras (līdz apmēram 400 °C) un augsta mitruma apstākļos. Galvenie šī tehniskā paņēmiena trūkumi ir ar izolācijas slāni samazinātā efektivitāte un vielu uzkrāšanās, ko var ģenerēt augsta hlora un sēra ievade. Vispārējai ESP darbībai ir svarīgi izvairīties no CO izplūdēm. Lai gan nepastāv tehniski ierobežojumu attiecībā uz ESP piemērojamību cementa rūpniecības dažādos procesos, tos bieži neizvēlas cementa dzirnavu atputekļošanai ieguldījumu izmaksu dēļ, kā arī darba uzsākšanas un pārtraukšanas efektivitātes (salīdzinoši augstas emisijas) dēļ. b) Auduma filtri Auduma filtri ir efektīvi putekļu savācēji. Auduma filtru izmantošanas pamatprincips ir izmantot auduma membrānu, kas ir gāzu caurlaidīga, taču aiztur putekļus. Pamatā filtrējošais elements ir iekārtots ģeometriski. Sākotnēji putekļi novietojas gan uz šķiedru virsmas, gan dziļāk auduma šķiedrās, bet virsmas slānim aizpildoties, par dominējošo filtru kļūst paši putekļi. Izplūdes gāzes var plūst vai nu no maisa iekšpuses uz ārpusi vai otrādi. Putekļu kārtai sabiezinoties, palielinās pretestība gāzes plūsmai. Tādēļ filtrēšanas elementu nepieciešams periodiski iztīrīt, lai kontrolētu gāzes spiediena kritumu visā filtrā. Auduma filtram vajadzētu būt vairākiem nodalījumiem, kurus iespējams individuāli izolēt filtra maisa kļūmes gadījumā, kā arībūtu jābūt pietiekamam minēto nodalījumu skaitam, lai uzturētu pienācīgu darbību, ja nodalījums iziet no ierindas. Katrā nodalījumā būtu jābūt filtra maisa drošības detektoram, lai vajadzības gadījumā norādītu uz nepieciešamību veikt tehnisko apkopi. Ir pieejams austu un neaustu filtra maisu klāsts. Moderni sintētiski audumi spēj darboties diezgan augstā temperatūrā līdz 280 °C. Auduma filtru darbību galvenokārt ietekmē dažādi parametri, piemēram, filtra elementa savietojamība ar dūmgāzu un putekļu īpašībām, piemērotas īpašības termiskai, fiziskai un ķīmiskai pretestībai, piemēram, hidrolīze, skābe, sārmi, kā arī oksidēšanās un procesa temperatūra. Izraugoties tehnisko paņēmienu, jāņem vērā dūmgāzu mitrums un temperatūra. c) Hibrīdfiltri Hibrīdfiltri ir ESP un auduma filtru apvienojums vienā ierīcē. Pārsvarā tos rada, pārveidojot esošos ESP. Tas ļauj daļēji atkārtoti izmantot veco aprīkojumu.

1.5.2 NOx emisijas

Tehniskais paņēmiens Apraksts a) Primārie pasākumi/tehniskie paņēmieni: I. Liesmas dzesēšana Ūdens pievienošana kurināmajam vai tieši liesmā, izmantojot dažādas iesmidzināšanas metodes, piemēram, viena šķidruma (šķidrs) iesmidzināšanu vai divu šķidrumu (šķidrs un saspiests gaiss vai cietas vielas), vai šķidru/cietu atkritumu ar augstu ūdens saturu izmantošana pazemina temperatūru un palielina hidroksilgrupas radikāļu koncentrāciju. Tas var pozitīvi ietekmēt NOx emisiju samazināšanu degšanas zonā. II. Zema līmeņa NOx emisiju degļi Zema NOx satura degļu (netieša dedzināšana) konstrukcijas atšķiras detaļās, bet kopumā kurināmais un gaiss tiek iesmidzināti krāsnī pa koncentriskām caurulēm. Primārā gaisa proporcija tiek samazināta līdz aptuveni 6–10 % no tā, kas nepieciešams stehiometriskai degšanai (parasti 10–15 % parastos degļos). Ārējā kanālā ar lielu inerci iesmidzina aksiālo gaisu. Ogles var izpūst caur centrālo cauruļvadu vai vidējo kanālu. Trešo kanālu izmanto virpuļgaisam, virpuli radot ar lāpstiņām, kas atrodas pie degšanas cauruļvada izejas vai aiz tā. Šādas degļa konstrukcijas kopējā ietekme ir radīt ļoti agru aizdegšanos, jo īpaši attiecībā uz gaistošajiem maisījumiem kurināmajā, nepietiekam skābekļa atmosfērā, un tam ir tendence samazināt NOx veidošanos. Ne vienmēr zema līmeņa NOx emisiju degļu piemērošanai seko NOx emisiju samazināšanās. Degļa uzstādīšanai jābūt optimizētai. III. Vidēja līmeņa apdedzināšana Garajās slapjā paņēmiena krāsnīs un garajās sausā paņēmiena krāsnīs, samazināšanas zonas izveide, dedzinot gabalkurināmo, var samazināt NOx emisijas. Tā kā garajās krāsnīs parasti nesasniedz temperatūras zonu apmēram 900 – 1 000 °C, iespējams uzstādīt vidēja līmeņa apdedzināšanas krāsns sistēmas, lai varētu izmantot no atkritumiem iegūtu kurināmo, kas netiek garām galvenajam deglim (piemēram, riepas). Kurināmā degšanas koeficientam var būt izšķiroša nozīme. Ja tas ir pārāk lēns, degšanas zonā var rasties retināti apstākļi, kas var būtiski ietekmēt produkta kvalitāti. Ja tas ir pārāk augsts, var pārkarst krāsns ķēde, izdedzinot ķēdes posmus. Temperatūras diapazons, kas nepārsniedz 1 100 °C, izslēdz tādu kaitīgo atkritumu izmantošanu, kuros hlora saturs pārsniedz 1 %. IV. Mineralizētāju pievienošana izejvielu degtspējas uzlabošanai (mineralizēts klinkers) Mineralizētāju, piemēram, fluora, pievienošana izejvielām ir klinkera kvalitātes pielāgošanas tehniskais paņēmiens, kas ļauj samazināt kausēšanas zonas temperatūru. Samazinot/pazeminot degšanas temperatūru, mazinās arī NOx veidošanās. V. Procesa optimizācija NOx emisiju samazināšanai var piemērot procesu optimizāciju, piemēram, krāsns procesu un apdedzināšanas apstākļu netraucētas darbības nodrošināšanu un optimizāciju, krāsns darbības kontroles un/vai kurināmā padeves homogenizācijas optimizāciju. Tiek piemēroti vispārēji primārie optimizācijas pasākumi/tehniskie paņēmieni, piemēram, procesa kontroles pasākumi/tehniskie paņēmieni, uzlaboti netiešās apdedzināšanas tehniskie paņēmieni, optimizēti dzesēšanas savienojumi un kurināmā izraudzīšanās, kā arī optimizēts skābekļa līmenis. b) Pakāpeniska sadedzināšana (tradicionālais vai no atkritumiem iegūts kurināmais), arī apvienojumā ar priekškalcinētāju un optimāla kurināmā maisījuma izmantošanu Pakāpenisku sadedzināšanu piemēro cementa krāsnīs ar īpaši konstruētu priekškalcinētāju. Klinkera dedzināšanas procesā pirmais sadegšanas posms norit rotācijas krāsnī optimālos apstākļos. Otrais sadegšanas posms ir deglis pie krāsns ieejas, kas rada retināta gaisa atmosfēru, kas sadala daļu no slāpekļa oksīda, kas rodas kausēšanas procesā. Augstā temperatūra šajā zonā ir īpaši labvēlīga reakcijām, kas NOx pārveido vienkāršā slāpeklī. Trešajā sadegšanas posmā kalcinēšanas kurināmo ievada kalcinētājā kopā ar terciāro gaisu, tādējādi tur radot retināta gaisa atmosfēru. Šāda sistēma samazina NOx ģenerēšanu no kurināmā, kā arī samazina no krāsns nākošo NOx. Ceturtajā un pēdējā sadegšanas posmā atlikušo terciāro gaisu ievada sistēmā kā "virsgaisu" atlieku sadegšanai. c) SNCR Selektīvajā nekatalītiskājā samazināšanā (SNCR) ietilpst amonjakūdens (līdz 25 % NH3), amonjaka prekursoru savienojumu vai urīnvielas šķīduma iesmidzināšana deggāzē, lai reducētu NO uz N2. Reakcijai ir optimāls efekts temperatūras diapazonā no apmēram 830 līdz 1 050 °C, un iesmidzinātajām vielām jānodrošina pietiekams aizturlaiks, lai tie varētu reaģēt ar NO. d) SCR SCR ar NH3 un katalizatora palīdzību temperatūras diapazonā apmēram 300 – 400 °C reducē NO un NO2 uz N2. Šis tehniskais paņēmiens tiek plaši pielietots NOx emisiju samazināšanai citās nozarēs (ogļu kurinātās spēkstacijās, atkritumu sadedzināšanas krāsnīs). Cementa rūpniecībā pārsvarā izmanto divas sistēmas: zema līmeņa putekļu konfigurāciju starp atputekļošanas iekārtu un krājumu un augsta līmeņa putekļu konfigurāciju starp priekšsildītāju un atputekļošanas iekārtu. Zema līmeņa dūmgāzu sistēmām nepieciešama dūmgāzu atkārtota sildīšana pēc atputekļošanas, kas var radīt papildu enerģijas un spiediena zudumus. Tehnisku un ekonomisku apsvērumu dēļ priekšroka tiek dota augsta līmeņa putekļu sistēmām. Šīm sistēmām nav vajadzīga atkārtota sildīšana, tādēļ ka atkritumu gāzes temperatūra priekšsildītāja sistēmas izvadā parasti ir SCR darbībām nepieciešamajā temperatūras diapazonā.

1.5.3 SOx emisijas

Tehniskais paņēmiens Apraksts a) Absorbenta pievienošana Absorbentu vai nu pievieno izejvielām (piemēram, dzēstu kaļķu pievienošana) vai iesmidzina gāzes plūsmā (piemēram, dzēsti kaļķi Ca(OH)2), nedzēsti kaļķi (CaO), aktīvie vieglie pelni ar augstu CaO saturu vai nātrija bikarbonāts (NaHCO3)). Dzēstus kaļķus var ielādēt rupjā smalcinātājā kopā ar izejvielu sastāvdaļām vai arī pievienot tieši krāsns atverē. Dzēsto kaļķu pievienošana sniedz priekšrocību – kalciju saturošā piedeva reaģē ar produktiem, kurus var tieši iekļaut klinkera dedzināšanas procesā. Absorbenta iesmidzināšanu gāzes plūsmā var piemērot sausā vai slapjā veidā (pussausā attīrīšana). Absorbentu iesmidzina dūmgāzes ceļā temperatūrā, kas ir tuvu ūdens rasas punktam, kā rezultātā rodas labvēlīgāki apstākļi SO2 uztveršanai. Cementa krāsns sistēmās minēto temperatūras diapazonu parasti sasniedz zonā starp rupjo smalcinātāju un putekļu kolektoru. b) Slapjais skruberis Slapjais skruberis ir visbiežāk pielietotais tehniskais paņēmiens dūmgāzu atsērošanai ar oglēm kurinātās spēkstacijās. Cementa ražošanas procesos ir nostabilizējusies slapjā paņēmiena izmantošana SO2 emisiju samazināšanai. Slapjā tīrīšana balstās uz šādu ķīmisko reakciju: SOx absorbē šķidrums/suspensija, kuru izsmidzina smidzināšanas tornī. Parasti absorbents ir kalcija karbonāts. Slapjās attīrīšanas sistēma ir visefektīvākais šķīstošu skābo gāzu attīrīšanas paņēmiens un visu dūmgāzu atsērošanas (FGD) metode ar vismazākajiem papildu stehiometriskajiem faktoriem un zemāko cieto atkritumu ražošanas rādītāju. Tehniskajam paņēmienam vajadzīgs zināms daudzums ūdens un nepieciešams uzstādīt notekūdeņu attīrīšanas iekārtu.

1.6 Tehnisko paņēmienu apraksts kaļķu rūpniecībā

1.6.1 Putekļu emisijas

Tehniskais paņēmiens Apraksts a) Elektrostatiskais filtrs (ESP) ESP ir vispārīgi aprakstīti 1.5.1. nodaļā. ESP ir piemēroti izmantošanai temperatūrā, kas pārsniedz rasas punktu un līdz 400 °C. Turklāt ESP iespējams izmantot tuvu vai zem rasas punkta. Lielapjoma plūsmu un salīdzinoši lielās putekļu slodzes dēļ ar ESP tiek aprīkotas galvenokārt rotācijas krāsnis bez priekšsildītājiem, bet tāpat arī krāsnis ar priekšsildītājiem. Apvienojumā ar rūdīšanas torni iespējams panākt lielisku sniegumu. b) Auduma filtrs Auduma filtri ir vispārīgi aprakstīti 1.5.1. nodaļā. Auduma filtri ir labi piemēroti krāsnīm, malšanas un smalcināšanas ražošanas uzņēmumos gan nedzēstajiem kaļķiem, gan arī kaļķakmenim; dzēsto kaļķu ražošanas uzņēmumos; materiālu transportēšanā; un uzglabāšanas un kraušanas iekārtās. Bieži